Neposredno pred lokalne izbore radikali kroz Hercegovini koja prestavlja njihovo jedino uporište pokušavaju da se vrate u političku orbitu i ponovo postanu politički faktor...\nProblem na relaciji SDS-SRS RS nastao je oko imenovanja zajedničkog kandidata za načelnika opštine Bileća. Na vanrednim izborima 2010 godine u Bileći je pobijedio radikal Dragan Babić kao kandidat koalicije „Zajedno za Bileću“ u kojoj je učestvovao i SDS. I pred ove izbore Babić je imao ambiciju da ponovo bude kandidat i zadrži se na poziciji načelnika i naredne četiri godine, u čemu je uživao i apsolutnu podršku SDS. Međutim, u SDS-u tvrde da je pred vanredne izbore dogovoreno da će na sledećim izborima zajednički kanidat biti iz SDS te stoga insistiraju da zajednički kandidat bude predsjednik OO SDS Bileća Goran Bošnjak.\nNa lokalnim izborima 2008. godine pobijedio je kandidat SNSD, pokojni Slavko Bekan sa 2.285 glasova, dok su SDS-ov Miladin Samardžić i Babić u zbiru imali više od 3000 (2,084 + 1,251) što je bila lekcija koju su dobro naučili u prevremenim izborim za načelnika, kada je Babić bio zajednički kandidat.\nU slučaju da se SDS i radikali ne dogovore u narednih par dana sve izvjesnije je da će u trku za načelnika opštine Bileća i Goran Bošnjak kao kandidat SDS-a i Dragan Babić kao kandidat SRS.\nU situaciji razjedinjeene opozicije najviše šansi mogao bi imati kandidat SNSD, Miljan Aleksić, kontroverzni bilećki biznismen i vlasnik lanca diskontnih radnji za prodaju i distribuciju alkohola. Aleksića će podržati i socijalisti, DNS i šešeljevi radikali dok je SDS već obezbijedio podršku PDP, a radikali naprednjaka.\nIako su prvobitno najavljivali da će podržati Milana Radmilovića kanidata SDS za načelnika opštine Gacko, radikali su sada okrenuli ploču pa zahtjevaju da SDS u Bileći podrži Babića, kako bi oni u Gacku podržali Radmilovića. Na lokalnim izborima 2008, godine Radmilović je pobijedio u trci za načelnika sa osvojenih 2163 glasova, više od kandidata SNSD Ranka Višnjevca koji je dobio 1.825, dok je treći kandidat bio Kosta Milićević zajednički kandidat PDP - SRS sa osvojenih 1221 glasova.\nOsim pregovora o koalicijama, gatačke radikale brinu i unutrašnji problemi i trvenja pa je prije desetak dana sa pozicije predsjednika opštinskog odbora smijenjen dotadašnji predsjednik stranke i aktuelni predsjednik Skupštine opštine Gacko Luka Aćimović a na njegovo mjesto imenovan ugledni veterinar Kosta Milićević, radikalski kanidat na prošlim izborima. Nezvanično saznajemo da je Aćimović otvoreno podržavao kandidaturu Radmilovića, dok novo rukovodstvo radikala je jasno poručilo da će podržati Radmilovića samo ako SDS podrži radikala Babića u Bileći.\nMilan Radmilović osim SDS-a već je dobio podršku i Partije demokratskog progresa i Srpske radikalne stranke dr Vojislav Šešelj, a glavni protivkandidat biće mu Radoslav Supić kandidat SNSD-a kojeg je podržao i Srpski pokret obnove. Izborna komisija nedavno je ovjerila i koaliciju Demokratskog narodnog saveza, Socijalističke partije i Narodne demokratske stranke (nekadašnji Pokret za Gacko) pod imenom „Zajedno za Gacko“. I iz ove koalicije najavili su kandidata za načelnika a navodno bi to mogao biti aktuelni odbornik Pokreta za Gacko Srđan Milović. Ova koalicija ranije je bila znatno naklonjenija SNSD-u nego SDS-u.


NALOZI ZA HAPŠENJE 57 SRBA? – GracanicaOnline.Info\n12. februara 2017. 3 min read\nSpecijalno tužilaštvo Kosova, potvrdilo je juče, da je podiglo optužnice protiv više desetina lica.\nPrištinski mediji na albanskom jeziku, preneli su juče da postoje nalozi za hapšenje 57 Srba.\n„Prema navodima tužilaštva koje su prikupili lokalni tužioci, pretpretresne sudije u okviru sudova su izdale 57 lokalnih i međunarodnih naloga.Takođe, ovi nalozi su izdati na zahtev Euleksovih tužilac“, potvrdila je postojanje naloga za hapšenje prištinskim medijima na albanskom jeziku, Ljiridona Kuzmaći, portparol Specijalnog suda Kosova, ne precizirajući koje su nacipnalnosti osumnjičeni. Srpski advokati koji rade na kosovu, nisu mogli da potvrde tu informaciju.\nPostoji opravdana bojazan da se nalozi za hapšenje odnose na Srbe, kaže advokat Ljubomir Pantović iz Mitrovice.\n„Još pre oko godinu dana, kada je Osnovni sud u Peći raspisao poternice za 12 Srba iz Kline, za navodno počinjeni ratni zločin, upozorio sam na mogućnost da će Srbi biti haššeni na osnovu raspisanih optužnica koje stoje u nekim fiokama i da verovatno postoje skriveni spiskovi protiv još određenog broja Srba za navodne ratne zločine počinjene na Kosovu. Bojim se da se može očekivati jedna lavina optužnica kojima će se Srbi optužiti za navodno počinjena najteža krivična dela“, opominje advokat Pantović i podseća da je krajem novembra prošle godine, po poternici koju je raspisalo Specijalno tužilaštvo Kosova, u Crnoj Gori uhapšen i izručen Kosovu, Zoran Vukotić iz Vučitrna.\n„Optužnica protiv Vukotića još nije podignuta jer je istraga još u toku, a Vukotić se trenutno nalazi u zatvoru u selu Grdovac kod Podujeva“, napominje Pantović.\nSvojevremeno su kosovske vlasti raspisale poternice i protiv 17 Srba iz Đakovice.\n„Mislim da nije slučajno što su nalozi za hapšenje 57 lica, najverovatnije Srba izdati posle hapšenja Ramuša Haradinaja, jer nažalost kosovski pravosudni organi uvek iskoriste neki politički trenutak da pokažu kako su navodno država, ali i da naprave neki navodni “balans” nad počinjenim zločinima između Srba i Albanaca. Srbija je svojim građanima sudila za sve ratne zločine, a nažalost to još uvek nije slučaj sa zločinima koje su počinili Albanci na Kosovu, a kojima se nije sudilo ni pred domaćim, ni pred međunarodnim sudovima“, ističe Đokica Stanojević, predstavnik raseljenih Srba iz Đakovice.\nOpominjući da izdavanje naloga za hapšenje 57 lica srpske nacionalnosti predstavlja jedan dodatni vid zastrašivanja Srba, jer se na taj način dodatno ugrožava ionako nepostojeća sloboda kretanja, Goran Rakić, graodnačelnik Severne Mitrovice opominje da kosovske vlasti u kontinuitetu pronalaye razloge za dizanje tenzija na Kosovu.\n„Izdavanjem naloga za hapšenje 57 lica, prištinske vlasti nastavljaju sa izazivanjem strahaa među srpskim življem u Pokrajini“, ističe gradonačelnik Rakić.\nKako saznajemo, optužnice protiv 57 lica, odnose se na navodne ratne zločine počinjene tokom 1998. i 1999. godine protiv civilnog stanovništva, a međunarodni zahtevi za njihovo hapšenje izdati su posle odluke sudije Euleksa.\nPoternice za 57 lica su raspisane pre oko mesec dana, odmah posle hapšenja Ramuša Haradinaja u Francuskoj, po poternici Srbije.\nTags: optužnice ratni zločin Specijalno tužilaštvo Kosova\nPrevious Hašim Tači: Poslanici odgovorni za izolaciju građana Kosova\nNext Polaganje kamena temeljca za izgradnju stalne prelazne tačke na Merdaru


Specijalci uleteli u metro u Parizu! Nemilosrdno izbacuju koga stignu, evo šta se zapravo dešava (VIDEO) - Svetionik.com\nAlo - Vesti #610\n303 mesto 9\n610 Specijalci uleteli u metro u Parizu! Nemilosrdno izbacuju koga stignu, evo šta se zapravo dešava (VIDEO)\nOdlazeći predsednik SAD Donald Tramp kaže da je njegov tim utvrdio da je u Viskonsinu veliki broj ljudi glasao ilegalno i da će slučaj u vezi sa tim biti pokrenut nakon što se završi ponovno prebrojavanje glasova. Pročitaj više\nPacijent skočio kroz prozor bolnice\nAlo - Vesti · danas 09:11\nMilan T. (75) je, kako e potvrđeno, skočio kroz prozor, sa prvog sprata ove ustanove. Pročitaj više\nAlo - Vesti · danas 07:22\nMinistarka za rad, zapošljavanje, boračka i socijalna pitanja Darija Kisić Tepavčević obišla je na Vojnomedicinskoj akademiji povređene u požaru koji se večeras dogodio u Gerontološkom centru u Mladenovcu. Pročitaj više\nAlo - Vesti · danas 07:19\nTemperatura bez većeg kolebanja od 1 do 3 stepena Pročitaj više


Kao da je pala atomska bomba: Dim kulja na sve strane, raste broj mrtvih u Australiji /foto/ - Sputnjik Srbija\n16:01 28 Januar 2020\nKao da je pala atomska bomba: Dim kulja na sve strane, raste broj mrtvih u Australiji /foto/\n© AP Photo / DELWP Gippsland\n18:19 04.01.2020 (osveženo 18:25 04.01.2020) Preuzmite kraći link\nSituacija u Australiji sve teža, temperatura vazduha iznad 40 stepeni i jak vetar pogoduju širenju požara, najavljene su nove evakuacije, a snimci pokazuju apokaliptične prizore, kao da je pala atomska bomba.\nKatastrofalni požari danima pustoše Australiju u kojoj su do sada stradale 23 osobe, a prema rečima novinara „Frankfurtskih vesti“ Krsta Markovića, koji više od 20 godina živi u Sidneju, situaciju su u subotu pogoršale izuzetno visoke temperature, koje su ponegde dostizale i do 48 stepeni, kao i jak vetar koji je rasplamsao postojeće i izazvao nove požare.\nMarković je u telefonskom razgovoru za Tanjug rekao da se broj žrtava požara u Australiji u petak popeo na 23 i da su u petak, na ostrvu Kangaru, u blizini Adelajda, u južnoj Australiji stradale dve osobe.\n„Policija je njihova tela pronašla u zapaljenom automobilu, a pretpostavlja se da su pokušali da pobegnu od požara. Požar je na tom popularnom turističkom ostrvu devastirao objekte, a mnogi su bili prinuđeni da se evakuišu“, rekao je Marković.\n© AP Photo / NSW Rural Fire Service\nZastrašujući oblak formiran iznad Kuroana u Novom Južnom Velsu, u Australiji\nKako je naveo, temperature u jugoistočnim delovima Australije u subotu su prelazile 40 stepeni, a nadomak Sidneja izmereno je 48,6 stepeni, dok je u Kanberi, koja je danima prekrivena gustim dimom i okružena požarima, izmereno 43,6 stepeni.\n„Meteorolozi za nedelju najavljuju zahlađenje, što će vatrogascima olakšati gašenje, ali strahuje se da požari u nekim delovima zemlje neće prestati u narednih osam nedelja“, naveo je Marković.\nNa evakuaciju spremno 100.000 ljudi\nOn je dodao da nadležni u Viktoriji apeluju na oko 100.000 stanovnika da budu spremni za evakuaciju zbog širenja požara.\n„Izdata su upozorenja stanovnicima u oblastima ugroženim požarima da bez odlaganja napuste svoje domove i potraže utočište u prihvatnim centrima. U Melburnu je, recimo, u petak otvoren prihvatni centar u prostorijama gradskog sajma, u kojima su smešteni stanovnici iz najpogođenijih mesta“, naveo je Marković.\n© AP Photo / LSIS Shane Cameron\nEvakuacija u Malakoti u saveznoj državi Viktorija u Australiji, gde je nekoliko hiljada ljudi ugroženo zbog ogromnih požara\nSrpska zajednica pomaže ugroženima\nZa Australijance kaže da su solidarni i da mnogi u svoje domove primaju one koji su u požarima ostali bez krova nad glavom.\n„Ljudi su uplašeni, zabrinuti i sa pažnjom prate situaciju i solidarišu se sa onima koji su morali da napuste svoje domove. Organizuju se akcije pomoći, a i srpska zajednica u Sidneju je uz pomoć SPC prikupljala pomoć za ljude koji su zbog požara ostali bez imovine“, rekao je Marković.\nKazao je i da požari nisu neuobičajeni za Australiju, te podsetio na kastastrofalni požar u februaru 2009. godine u Viktoriji, kada je stradalo 173 ljudi.\nOstaci kuće koja je izgorela u Ističnom Gipslandu u saveznoj državi Viktorija, u Australiji\nAustralijanci naučili lekciju\n„Mislim da su Australijanci tada naučili lekciju i pridržavaju se upozorenja nadležnih da se evakuišu na vreme i da ne rizikuju svoje živote“, naveo je Marković.\nDodao je da je zbog vatrene stihije koja se širi Australijom prvi put angažovan rezervni vojni sastav i da oko 3.000 rezervista pomaže u evakuaciji ugroženog stanovništva, a u pomoć su došle i ekipe iz SAD i Kanade.\nPrema njegovim rečima, tokom prethodnih dana u državi Viktorija u požarima je uništeno više od 820.000 šuma, a subotu je širom kontinenta buktalo čak 50 požara, dok je u Novom Južnom Velsu bilo 137 šumskih požara, od kojih čak 60 nije bilo pod kontrolom.\n© AP Photo / Australia Department of Defense\nEvakuacija građana u Malakoti u saveznoj državi Viktorija u Australiji


U Obrenovcu i Surčinu završena rekonstrukcija sistema za odbranu od poplava - Ekonomija - Dnevni list Danas\nPočetna » Ekonomija » U Obrenovcu i Surčinu završena rekonstrukcija sistema za odbranu od poplava\nRekonstrukcija sistema odbrane od poplava obuhvatila je čišćenje 66 kilometara kanalske mreže u Obrenovcu i Surčinu, kao uređenje kanala Kupinac koji prolazi kroz Obrenovac i dugačak je oko 1,2 kilometra.\nU Obrenovcu je istovremeno podignut kapacitet crpnih stanica koje prebacuju višak vode iz Kupinca u reku Kolubaru.\nŠef Delegacije EU u Srbiji Sem Fabrici koji je prisustvovao završetku realizacije tog projekta u Obrenovcu rekao je da će stanovnici te gradske opštine sada moći da se osećaju bezbedno.\n„Obrenovac sada ima vrhunsku opremu i odličan sistem koji pomaže da se što brže reaguje i da se spasu ljudi“, rekao je Fabrici.\nAmbasador Austrije u Srbiji Nikolaus Luteroti izrazio je zadovoljstvo činjenicom da su radovi koji su u Obrenovcu obavljeni u okviru tog projekta doprineli da ljudi ostanu da žive u Obrenovcu i posle poplava.\nPredsednik opštine Obrenovac Miroslav Čučković zahvalio je EU na podršci i rekao da je EU najveći donator Obrenovca.\n„To građani Obrenovca dobro znaju jer svako od njih je u svojoj kući imao jednu vrstu pomoći od EU“, rekao je Čučković.\nDodao je da zahvaljuje i austrijskoj državi na značajnoj donaciji i uređenju kanala.\nDirektor javnog preduzeća „Srbijavode“ Goran Puzović rekao je da se u kontrolnom centru u tom preduzeću upravlja daljinski pumpama priključenin na sistem SCADA i one se uključuju čim voda dostigne određeni nivo.\nPuzović je rekao da da se radovi na zaštiti od poplava nastavljaju u zapadnoj Srbiji na 25 lokacija i na 12 na jugu zemlje.\nRekonstrukcija na sistemu odbrane od poplava u Obrenovcu i Surčinu trajala je dve godine.\nRadovi koji su izvedeni u okviru projekta „Rekonstrukcija infrastrukture za zaštitu od poplava“ obuhvatili su rekonstrukciju infrastrukture za odbranu od poplava u mestima koja su bila najviše pogođena poplavama 2014. godine, Valjevu, Svilajncu, Paraćinu, Obrenocu i Surčinu.


Očistimo zemlju za jedan dan! – Visokoin.com\nPoštovani, Zadovoljstvo nam je pozvati Vas da uzmete učešće u najvećoj akciji u historiji BiH posvećenoj čišćenju ilegalnih deponija smeća u jednom danu, ali i čišćenju zelenih površina i drugih prirodnih vrijednosti.\nUdruženje za zaštitu rijeka, riječnih slivova i ekstremne sportove „Eko Viking” je potpisalo Ugovor sa Udruženjem „Ruke” iz Sarajeva, kao zvanični partner akcije koji će koordinirati aktivnosti na području općine Visoko. U prethodnom periodu formiran je Let’s do it tim Visoko koji je okupio veliki broj volontera uključenih u planiranje akcije i širenje same ideje ovog projekta.\nAkciju čišćenja Let’s Do It Estonia 2008 uspješno su realizirali Estonci sa učešćem 50.000 volontera, a 2010. godine Slovenci sa notiranim učešćem 270.000 volontera. Na osnovu iskustava iz Estonije i Slovenije, ovu aktivnost uspješno je provelo još 17 zemalja u svijetu.


VIDEO – Obustavljen saobraćaj u kanjonu Ugra: Odron "progutao" saobraćajnicu | BL Portal\nOdron zemlje na putu između Banjaluke i Turbeta, koji se desio usljed obilnih kiša koje su pogodile taj dio BiH, spriječio je danas odvijanje saobraćaja.\nKako saopštava AMS, zbog spomenutog većeg odrona obustavljen je saobraćaj na regionalnom putu R-413 Turbe – Banjaluka u kanjonu Ugra.\nTakođe, u tom dijelu zemlje kiša je aktivirala najmanje dva klizišta, jedno na regionalnoj cesti R-414, a jedno na magistralnom putu M-16, mada saobraćaj na tim pravcima nije obustavljen, ali se odvija usporeno.\nKako se navodi iz Federalnog hidrometeorološkog zavoda, u ponedjeljak će uglavnom biti pretežno oblačno vrijeme sa kišom, pljuskovima i grmljavinom, pa je za očekivati da se ovavke slike sutra ponove.\nObustavljen saobraćaj na putu Prijedor – Kostajnica: U Kostajnici proglašeno vanredno stanje


Fudbal i klađenje kao opasna kombinacija: Ova zemlja uvodi stroge mere za reklame - Biznis Telegraf.rs\n09/12/20 | 15:28 ≫ 15:37\nSigurni smo da će mere koje uvedemo biti proporcionalne, jer znamo izazove s kojima se suočio sportski sektor u proteklom periodu, naveo je ministar sporta Velike Britanije, ali isto tako - vladi te zemlje je cilj da zaštiti građane od zavisnosti od kocke\nPre mesec i po dana pisali smo o tome da Velika Britanija, zemlja fudbala, pooštrava mere koje se odnose na kockanje i klađenje, a ovo su detaljnije informacije.\nNaime, odnos sporta i klađenja biće pod većim nadzorom, nakon što je Vlada Velike Britanije juče otkrila pojedinosti iz svog revidiranog Zakona o klađenju (betting law). Ministar sporta te zemlje, Nigel Hadelston, kaže da je Zakon o klađenju iz 2005. bio "osnova za praktično sve propise o kockanju u Velikoj Britaniji".\nOn sada želi da u digitalno doba prenese sav pravni okvir. I zaista, otkako je internet uzeo maha u svetu, reklame o klađenju su mnogo dostupnije svima, pa i mlađima od 18 godina. Smatra se i da reklame u kojima učestvuju poznate i deci dopadljive javne ličnosti, negativno utiču na njih.\nHadelston je dalje rekao, a piše BBC, da će vlada reagovati ako primeti da "određena sponzorstva ili reklame nanose štetu". O klađenju se toliko priča u poslednje vreme jer je sve više kladionica i kockarnica, ali i zavisnika od te vrste igre. Ministar sporta Velike Britanije navodi i da će vlada uzeti u obzir finansijsko stanje.\nJasno je da su neki sportovi i organizacije pretrpeli štetu zbog virusa korona.\n- Sigurni smo da će mere koje uvedemo biti proporcionalne, jer znamo izazove s kojima se suočio sportski sektor u proteklom periodu - naveo je.\nŠiri pregled će ispitati kako se klađenje promoviše u fudbalu i sportu, od sponzorstava na dresovima do televizijskog i onlajn oglašavanja. Tri četvrtine timova Premijer lige imaju sponzore ili partnere iz oblasti klađenja. Ta cifra raste na 87% kada je prvenstvo.\nBivši defanzivac Totenhema, Stiven Kaulker, koji se oporavio od zavisnosti od kockanja, rekao je za BBC Sport da je klađenje postalo normalizovano u fudbalu. S druge strane, industrija kockanja kaže da pruža prekopotrebna sredstva za fudbal, dok Premijer liga i one niže, kažu da se njihovi klubovi pridržavaju važećih propisa.\nVlada Velike Britanije će prikupiti dokaze tokom narednih 16 nedelja, pre nego što se pregled zaključi 31. marta 2021. godine. U toj zemlji trenutno ima čak 340.000 "problematičnih kockara". Sveobuhvatna revizija bi trebalo da pruži uvid u to kako se treba boriti protiv klađenja u porastu.\nTakođe, pomoći će onima koji vole da se klade - da to čine bezbedno i umereno. Nove izmene bi trebalo da zaštite milione mladih ljubitelja fudbala od sveta klađenja i kocke, koji lako postaje opasan. Oni su "bombardovani" sa svih strana - preko reklama na majicama fudbalera, emisija, TV i internet reklama, aplikacija.\nKockanje i klađenje u Novom Pazaru zabranjeno posle 21 sat: Nova mera u cilju suzbijanja korone


Facebook provere - Stranica 8 od 9 - Istinomer\nPočetna Kategorija: Facebook provere\nNetačne tvrdnje da korona nije opasnija od gripa\nUprkos tome što zvanična statistika još od početka pandemije, pa sve do današnjeg dana, jasno pokazuje da je stopa mortaliteta od novog korona virusa veća od stope mortaliteta virusa gripa, građani Srbije u poslednjih nekoliko dana na Fesjbuku masovno dele objavu u kojoj se tvrdi da su “veće šanse da umrete od običnog gripa nego od kovida”. Objava se deli uz poruku “Stop maskama i prisilnoj vakcinaciji protiv korone!”\nIzmišljeni citat bivšeg američkog državnog sekretara o prinudnoj vakcinaciji\nKorisnici društvene mreže Fejsbuk u Srbiji su poslednjih dana delili objavu u kojoj se navodni citat o “prinudnoj vakcinaciji ljudi” pripisuje bivšem američkom državnom sekretaru Henriju Kisindžeru. Međutim, ne postoje dokazi da je Kisindžer ovo ikada rekao.\nNe, višesatno nošenje zaštitnih maski ne dovodi do smanjenja kiseonika u krvi i trovanja ugljen-dioksidom\nSukobljena mišljenja građana oko pitanja koliko su zaštitne maske efikasne i bezbedne u borbi protiv suzbijanja virusa korona aktuelna su još od početka pandemije pa sve do današnjeg dana. Iako prema svim dosadašnjim zvaničnim naučnim saznanjima ne postoje dokazi koji bi potkrepili tvrdnje da višesatno nošenje maski može ikako da ugrozi naše zdravlje, u tekstu koji je nedavno objavio jedan domaći portal, a koji je samo putem društvene mreže Fejsbuk vrlo brzo prikupio na stotine hiljada pregleda, tvrdi se da je višečasovno nošenje maski višestruko opasno po zdravlje ljudi.\nU kojim to državama Evrope ni(je) obavezna vakcinacija?\nSkoro dve hiljade ljudi podelilo je na Fejsbuku objavu u kojoj su nabrojane države Evrope u kojima je vakcinacija obavezna i one u kojima nije uz opis - “Sve se vidi - SVE JE JASNO”.\nDa li PCR testovi samo detektuju da imate upalu, a ne i koronu?\nNa društvenoj mreži Fejsbuk poslednjih dana kruži tvrdnja da PCR test detektuje “samo upalu, ali ne i od čega je ona nastala”, te da se ljudi “proglašavaju” za pozitivne na virus korona iako možda boluju od neke druge bolesti. Tvrdnja je zasnovana na navodnoj izjavi člana Kriznog štaba za suzbijanje zarazne bolesti Kovid-19 pulmologa dr Branimira Nestorovića.\nZavere o drogi koja se dobija iz krvi ubijene dece (opet) se šire Fejsbukom\nNa “Fejsbuku” se za samo jedan dan masovno raširila tvrdnja da mnogi u Srbiji koriste supstancu za podmlađivanje “adrenohrom”, koja se, kako se ističe, dobija na tri načina, ali je najefikasniji - iz krvi zlostavljane i ubijene dece. Navodno, adrenohrom na srpsko tržište stiže iz Maribora.\nKakve veze imaju vakcine sa avionima, a avioni sa trovanjem ljudi?\nSudeći po tvrdnjama iznesenim u Fejsbuk objavi predsednika Republikanske stranke Nikole Sandulovića, a koju je ubrzo podelilo gotovo hiljadu ljudi ,“plansko trovanje i tiho ubijanje” građana Srbije, i ostalih stanovnika planete Zemlje, sprovodi se posredstvom aviona koji ispuštaju “opasne otrove” u atmosferu.\nNa Fejsbuku ponovo aktuelna lažna vest o krvnom srodstvu Hitlera i Angele Merkel\nProšle subote se na društvenoj mreži Fejsbuk ponovo pojavila fotografija Adolfa Hitlera koji stoji pored jedne devojčice. Uz fotografiju, stoji i opis: “Retka fotografija Hitlera i njegove ćerke Herlind Kazner, majke Angele Merkel”. A uz fotografiju je objavljen i navodni rodoslov porodice Angele Merkel.\nDruštvenom mrežom Fejsbuk kruži fotografija sa neistinitom informacijom da je Evropska unija svim punoletnim građanima Srbije usled pandemije virusa korona podelila iznos od 2.000 evra, od kojih im je, kako je napisano u ovoj objavi, isplaćeno samo 100 evra.\nKako Fejsbuk sarađuje sa fektčekerima u borbi protiv dezinformacija?\nKada fektčekeri označe neku informaciju kao netačnu, Fejsbuk tu priču postavlja nisko na listi objava čime se značajno smanjuje njeno dalje širenje i redukuje broj ljudi koji će tu lažnu vest videti. Ukoliko fektčekeri napišu članke u kojima se razotkriva lažna vest, Fejsbuk ih prikazuje u odeljku povezani članci koji se nalazi odmah ispod objave.


RTV Mir - Pitanje mesta za manjine ostalo za novi saziv parlamenta\nPitanje mesta za manjine ostalo za novi saziv parlamenta\nPetak, 09. maj 2014, 17:25\nGRAČANICA - Lider SLS-a i zamenik kosovskog premijera Slobodan Petrović kaže da je pitanje rezervisanih mesta za manjine u Skupštini Kosova i dalje otvoreno.\nPetrović kaže i da će to sigurno biti jedna od prvih tema za naredni saziv parlamenta.\nOn je u izjavi agenciji Beta rekao da su predstavnici manjinskih zajednica na Kosovu još 2011. godine, na sastanku sa političkim prvacima albanske zajednice, dobili garancije da će i ubuduće imati rezervisana mesta u kosovskom parlamentu, što su podržali i ambasadori Kvinte koji su prisustvovali tom sastanku.\nPertović je kazao da ne razume zbog čega lideri albanskih političkih partija nisu održali to obećanje.\nOn je dodao da će zato SLS, kao i druge srpske ali i partije drugih manjinskih zajednica, zahtevati da se pitanje rezervisanih mesta prioritetno razmatra i u narednom skupštinskom saživu.\nPetrović je izrazio očekivanje da će zajedno sa Građanskom inicijativom "Srpska", uz podršku birača, pitanje rezervisanih mesta pozitivno rešiti na početku narednog skupštinskog mandata.\nOn je kazao da je večeras u Gračanici održana sednica Glavnog odbora SLS-a na kojoj je razgovarano o predstojećim vanrednim parlamentarnim izborima koji su na Kosovu zakazani za 8. jun.\nPetrović je ocenio da bi bilo dobro da postoji zajednička izborna lista jer na tim izborima neće biti rezervisanih mesta i dodao da će tako zajedno imati veće mogućnosti da pređu cenzus. On je ocenio da to teško može da postigne samo jedna stranka.\n"Ti izbori su za nas prioritetna tema i intenzivno razgovaramo sa građanskom inicijativom 'Srpska' da na tim izborima učestvujemo zajedno. Jeste da je ostalo malo vremena, ali i tu se i prepoznaju ozbiljne političke partije, što SLS i 'Srpska' jesu", kazao je on.\nLider SLS-a je rekao da su stranački interesi posvećeni opštim interesima srpske zajednice i da zato poziva sve one koji imaju nameru da rade u interesu srpske zajednice da se pridruže SLS-u.\nOn je rekao da je SLS večeras za članove i građane Gračanice priredila koktel povodom toga što je na 59. kongresu liberala u Roterdamu, pre desetak dana, postala ravnopravni član Liberalne internacionale koju čine 100 političkih liberalnih partija iz više od šezdest država sveta.


Borel sa liderima Zapadnog Balkana o izazovima i budućnosti regiona | EurActiv Serbia\nRead time : 7 m, 7 s\nVođe Zapadnog Balkana i visoki prestavnik EU Žozep Borel složili su se na neformalnoj večeri u Briselu da je integracija Zapadnog Balkana ključni strateški cilj u zajedničkom interesu Evropske unije i regiona.\nBorel i šestoro lidera Zapadnog Balkana razgovarali su o budućnosti regiona i glavnim izazovima sa kojima se suočava. Pored zapadnobalkanskih lidera večeri je prisustvovao i evropski komesar za proširenje Oliver Varheji.\nEvropska spoljnopolitička služba (EEAS) saopštila je da su "u otvorenoj i iskrenoj atmosferi" Borel i vođe Zapadnog Balkana imali stratešku razmenu mišljenja o tome kako da ubrzaju reforme da bi ostvarili očekivanja građana o integraciji u EU kao i o pristupima za jačanje pozitivnog i konstruktivnog narativa u regionu i o regionu.\nVođe su potvrdile svoju čvrstu posvećenost regionalnoj saradnji, a tim sastankom Borel je oživeo tradiciju neformalnih sastanaka vođa Zapadnog Balkana, navodi se u saopštenju i dodaje da će slična okupljanja biti organizovana i u budućnosti.\nNa sastanku su 18. maja uveče učestvovali pored predstavnika EU premijeri Srbije Ana Brnabić, Severne Makedonije Zoran Zaev, Albanije Edi Rama, Kosova Aljbin Kurti, predsedavajući Saveta ministara Bosne i Hercegovine Zoran Tegeltija i predsednik Crne Gore Milo Djukanović.\nBorel je uoči sastanka izjavio da će biti sagledani ne samo proširenje EU, nego i širi geopolitički izazovi u regionu. On je rekao da je to prilika da se čuje kako se gleda na izazove na Zapadnom Balkanu, strateškom području za Evropu, a cilj je da se čuju stanovišta, brige, i zamisli evropskih partnera, i da zajedno razmisle kako mogu bolje da rade u korist zajedničke budućnosti.\n"Nadam se da će nam ta razmena pomoći da bolje razumemo region i kako da zajedno delamo da bismo se pozabavili tim širim geopolitičkim izazovima s kojima se oni suočavaju", rekao je Borel u video poruci uoči sastanka.\nTakođe, dodao je, treba da sagledaju šire političke prilike u regionu, ne samo kad je reč o proširenju, ulasku u EU, već i sa stanovišta geopolitičkog pristupa celom regionu.\n"EU je na zasedanju šefova diplomatija prošle nedelje stala na stanovište da je Zapadni Balkan jedan od glavnih prioriteta za Uniju i postignuta je saglasnost da se osnaži predanost tom regionu i svako ko razume zbivanja u regionu razume da se to ne dovodi u pitanje, ali se to mora učiniti vidljivim", rekao je Borel.\nOn je dodao da se dosad mahom razumevalo da taj proces ide brže ili sporije, uz otvaranje i zatvaranje poglavlja, ali danas žele sveukupan geopolitički pristup regionu, a ne da se samo usredsrede na proširivanje.\nPremijer Severne Makedonije Zoran Zaev izjavio je uoči neformalne večere sa Borelom da očekuje da EU ispuni obećanje i da sa Skopljem započne pristupne pregovore u prvoj polovini ove godine. Zaev je istakao da je Severna Makedonija mnogo uradila i da je sada vreme da EU isporuči obećano i to bez odlaganja.\n"Republika Severna Makedonija je završila sve svoje obaveze koje proizlaze iz liste kriterijuma za početak završnog pregovaračkog procesa za pristupanje u članstvo EU. To je Evropska komisija prepoznala u njenim izveštajima za napredak Evropskom savetu i liderima zemalja članica veoma jasno stavila do znanja da (naša) zemlja ima bezuslovnu preporuku za početak pregovora", rekao je Zaev.\nPremijer Severne Makedonije je precizirao da očekuje odluku za prihvatanje Pregovaračkog okvira, održavanje prve međuvladine konferencije sa EU i da početak pregovora bude ozvaničen još za vreme portugalskog predsedavanja Unijom, u prvoj polovini ove godine.\n"Predstavnici EU znaju i razumeju da naš makedonski identitet i makedonski jezik nisu i ne mogu nikad biti (tema) za pregovore. Znaju i razumeju da to nikada nije bilo, niti treba da bude na evropskom stolu za pregovore o članstvu Severne Makedonije u EU", istakao je Zaev.\nSofija je krajem 2020. godine stavila veto na usvajanje Pregovaračkog okvira i početak pregovora EU sa Skopljem, uz obrazloženje da Severna Makedonija ne ispunjava dogovor o dobrosusedstvu, ali i zahtevom da prizna bugarske korene makedonskog identiteta i jezika.\nZaev je dodao da je Severna Makedonija "u svakom trenutku spremna i da ima apsolutno dobru volju da o pitanjima bilateralnog karaktera razgovara sa Bugarskom u svako vreme i bez toga da to utiče na njeno pristupanje EU".\nPremijer Kosova Albin Kurti je u Briselu zatražio da nezavisnost Kosova prizna i pet članica EU koje to do nisu uradile, preneli su prištinski mediji.\n"Potvrdili smo interesovanje i spremnost da napredujemo ka EU i istovremeno razgovarali sa prijateljima i kolegama ovde u Briselu kako da nam pomognu u sprovođenju reformi u našim zemljama, a sa druge strane ubediti pet država članica da priznaju nezavisnost Kosova", rekao je Kurti posle susreta balkanskih lidera sa Borelom.\nKurti je ponovio potrebu da EU liberalizuje vizni režim za građane Kosova i naglasio da je to jedina zemlja u Evropi čija je mladost izolovana. On je rekao da je Kosovo zemlja sa talentovanim mladim ljudima koji vide EU kao priliku i da tamo studiraju i rade, a zatim se vrate i daju doprinos svojoj zemlji.\n"Potrebna nam je liberalizacija viza. Mi smo jedina zemlja u Evropi koja nema liberalizaciju viznog režima, što je najveća prepreka talentovanim mladim ljudima na Kosovu da studiraju i posluju. Prosečna starost na Kosovu je 30 godina i sa tako talentovanom omladinom toliko je štetno imati ovaj zid izolacije", rekao je Kurti.\nKurti je potvrdio i da će se u nastavku dijaloga Beograda i Prištine, sredinom juna sastati sa predsednikom Srbije Aleksandrom Vučićem, da bi razmotrili kako nastaviti sa dijalogom i koje će biti novo poglavlje razgovora.\n"Moramo se usaglasiti kako ići napred sa procesom jer ne možemo nastaviti kao što je bio slučaj u prethodnim godinama i sa prethodnim vladama. Želimo dobro pripremljen dijalog gde ćemo svi biti ravnopravni”, izjavio je Kurti, dodajući da konačni ishod treba da bude međusobno priznanje koje bi "doprinelo trajnom miru i stabilnosti na Balkanu".\nI premijerka Srbije Ana Brnabić izrazila je nadu da će prvi sastanak u okviru dijaloga Beograda i Prištine biti zakazan tokom juna. Na pitanje novinara da li je razgovarala sa premijerom Kosova Aljbinom Kurtijem, Brnabić je odgovorila da nije bilo direktnog razgovora, ali da je atmosfera na večeri sa Borelom bila korektna.\nPredsednik Crne Gore Milo Đukanović ocenio je posle neformalne večere sa Borelom da su zemlje Zapadnog Balkana danas udaljenije od EU nego što su bile 2014. godine.\n"Ovo je poslednji trenutak da naše odnose sa Evropskom unijom učinimo jasnim, moramo znati da li je zaista realna perspektiva zemalja Zapadnog Balkana u Evropskoj uniji u dogledno vreme, i moramo definisati jasan vremenski okvir", istakao je Đukanović.\nU suprotnim će, kako je ukazao Đukanović, prazan prostor na Zapadnom Balkanu koristiti treće zemlje, preneo je njegov kabinet u Podgorici.\nOdgovor EU o evropskoj perspektivi Zapadnog Balkana je, prema oceni Đukanovića, "minimum korektnosti i partnerske odgovornosti".\n"Podsetio sam da smo na početku mandata ove Evropske komisije imali nekoliko veoma opmističnih ocena o evropskoj budućnosti Zapadnog Balkana, ali su paralelno stizale i druge ocene, iz drugih evropskih centara, koje su bile kontradiktorne tim najavama", naveo je Đukanović.\nPredsedavajući Saveta ministara BiH Zoran Tegeltija, koji je boravio u dvodnevnoj zvaničnoj poseti Briselu, potvrdio je da je BiH odlučna da postane deo evropskih društvenih, ekonomskih i političkih struktura.\nTegeltija je u bilateralnom susretu sa Borelom ocenio da bi dodeljivanje statusa kandidata za članstvo BiH dalo snažan podstrek provođenju reformskih procesa i intenziviranju političkog dijaloga o teškim pitanjima.\nOn je istakao predanost Saveta ministara BiH evropskom putu, uz puno uvažavanje Dejtonskog mirovnog sporazuma i ustavnih nadležnosti svih nivoa vlasti u BiH, saopšteno je iz Saveta ministara BiH.\nTegeltija je naglasio da je osnovna pretpostavka za uspešnu realizaciju svih procesa u kontekstu evropskih integracija intenzivna komunikacija i dijalog, što je, kako je naveo, od marta 2020. godine gotovo onemogućeno i odražava se na sve procese.\n"Na sastanku je razgovarano o aktuelnim političkim i ekonomskim temama u kontekstu prevazilaženja krize izazvane pandemijom virusa korona, unapređenju regionalnih odnosa, te evropskim integracijama", navedeno je u saopštenju.\nTegeltija i Borel, dodaje se, zajednički su ocenili da je snažan, stabilan i prosperitetan Zapadni Balkan u interesu i EU i regiona, kao i da je u narednom periodu neophodno raditi na unapređenju regionalne saradnje kao mehanizma za napredovanje ka EU.


U svemiru možda i 2.000 milijardi galaksija\nBeta\t 14. oktobra 2016. 17:20\nU svemiru moguće ima hiljadu milijardi, ili čak dve hiljade milijardi i više galaksija, prema najnovijoj naučnoj proceni objavljenoj danas.\nProfesor astrofizike sa Univerziteta Notigem u Engleskoj Kristofer Konselis (Christopher Conselice) predvodio je medjunarodni tim koji je došao do ove zapanjujuće procene od 2.000 milijardi galaksija u svemiru.\nPrethodno se procenjivalo da ih ima 100 ili 200 milijardi.\nProfesor Konselis kaže da ova nova procena pokazuje da ih ima najmanje deset puta više nego koliko je se prethodno verovalo.\nU telefonskom intervjuu Konselis je rekao da je i sam bio iznenadjen rezultatima, da je očekivao da ima možda dva ili tri puta više galaksija, ali “10 puta više je dosta visoko” i moglo bi da se pokaže da je taj broj i veći.\nNaučnici su zasnovali svoje prebrojavanje galaksija na pregledima svemira koje su već sproveli teleskop Habl spejs i zemaljske opservatorije. Oni su pretvorili slike u 3-D i koristili nove matematičke modele za novu procenu.\n“Zaprepašćujuće je da nam ostaje još da proučimo više od 90 odsto galaksija u svemiru. Ko zna kakve zanimljive odlike ćemo naći kada pronadjemo ove galaksije sa novim generacijama teleskopa””, rekao je Konselis u saopštenju.\nČak je i naučnicima teško da zamisle tako ogromne cifre. Konselis kaže da je 2.000 milijardi otprilike jednako broju sekunda u 1.000 prosečnih životnih vekova.\nNjihovi nalazi objavljeni su u časopisu Astrofizikal džurnal (Astrophysical Journal).


Stojić je posle utakmice održao sastanak sa članovima stručnog štaba i saopštio odluku da Vignjević više nije trener ekipe.\n"Ovo je neizbežna reakcija. Situacija je alarmantna i moramo da stabilizujemo tim", rekao je Stojić.\nOn je ocenio da u igri "građevinara" više nema segmenata po kojima je tim sa Banjice "bio prepoznatljiv".\n"Nema segmenata po kojima smo bili prepoznatljivi: po taktičkoj disciplini, hitrini i napretku. Do sada su reakcije bile ljudske, ali klub ne sme da trpi. Verujem da već za nedelju dana možemo da povratimo prepoznatljiv karakter i u prvenstvo uđemo potpuno spremni", dodao je Stojić.\nRad je prvi deo sezone završio na 12. poziciji Super lige Srbije sa 14 bodova.\nVignjević je u Rad došao početkom oktobra 2011. godine došao, umesto Slavka Petrovića.


Bezistan: Jesenja akcija usvajanja pasa "Najbolji prijatelj"\nNaslovna » BG svaštara » Bezistan: Jesenja akcija usvajanja pasa „Najbolji prijatelj“\nNajbolji prijatelj (foto: Ivana BotiÄ‡)\nNeko drugi 20. septembar 2013. BG svaštara Komentari su isključeni na Bezistan: Jesenja akcija usvajanja pasa „Najbolji prijatelj“\nNa ovaj način nastavlja se podsticanje građana da sve više iskazuju odgovorni odnos prema psima. Kampanja „Najbolji prijatelj“ do sada je dala značajan doprinos ostvarenju izuzetnih rezultata – broj napuštenih pasa i incidenata se smanjuje, a uvećava se broj čipovanja, vakcinacija, pa i sterilizacije pasa. U prethodnoj godini, više od 700 pasa iz gradskih prihvatilišta dobilo je vlasnika i pronašlo svoj dom.\nU nameri da ljubav i odgovornost prema psima približe građanima, Sektor zoohigijene i VU „Veterina Beograd“ trude se da se akcije usvajanja organizuju u svim delovima grada.\nU ovoj jesenjoj kampanji, posle akcije u „Bezistanu“, sledeći punkt će biti organizovan u četvrtak, 26. septembra, od 16.00 do 18.00 u Parku srpsko-japanskog prijateljstva na Miljakovcu, a 28. septembra domaćin za usvajanje štenaca će od 11.00 do 13.00, sada već tradicionalno, biti Delta City.\nOve jeseni, početkom oktobra, planirano je i organizovanje prvog sajma udomljavanja na kojem bi pored „Veterine Beograd“ učestvovala i udruženja za zaštitu životinja, kao i kompanije koje se bave proizvodima namenjenim kućnim ljubimcima.\nSajam bi bio održan na platou ispred Hrama Svetog Save, gde bi građani mogli da usvoje životinje, ali i da dobiju niz korisnih veterinarskih saveta i saveta za negu i pravilno odgajanje. (Beoinfo)\nTagovibeograd bezistan bg svaštara dub kućni ljubimci vesti\nPrethodni Pešačka zona od Slavije do Trga Republike u nedelju\nSledeći Dave Clarke zatvara Baštu Sava centra


Devet milijardi za transportnu infrastrukturu, u martu ključevi stanova za vojnike\nIzvor: Radio Televizija Vojvodine, 13.Jan.2020, 09:13 (ažurirano 02.Apr.2020.)\nPotpredsednica Vlade i ministarka građevinarstva, saobraćaja i infrastrukture Zorana Mihajlović izjavila je da je investicionim programom "Srbija 2025" predviđeno da od ukupno 14 milijardi evra čak oko devet milijardi bude uloženo u transportnu infrastrukturu.\nMihajlovićeva je za "Politiku" rekla da se najveći deo novca odnosi na putnu infrastrukturu, odnosno oko pet milijardi evra.\n"U železnicu će biti uloženo više od 3,5 milijardi evra, a u vodni saobraćaj >> Pročitaj celu vest na sajtu Radio Televizija Vojvodine << oko 274 miliona evra", rekla je ministarka.\nOna je navela da će se ulagati i u vazdušni saobraćaj i da će u fokusu biti razvoj Aerodroma "Morava" kod Kraljeva, gde će se graditi nova pista.\nKada je reč o stanogradnji, Mihajlovićeva kaže da će se u martu u Vranju u svoje stanove useliti prvi pripadnici Vojske i policije, u okviru projekta gradnje više od 8.000 stanova širom Srbije za koji je izdvojeno 274 miliona evra.\n"U novom investicionom planu, koji su predstavili predsednik Srbije Aleksandar Vučić i premijerka Ana Brnabić, predviđeno je još 500 miliona evra za stanove za mlade bračne parove", kazala je.\nOna je rekla i da je veoma zadovoljna onim što je urađeno u 2019. godini.\n"Kada vidim da smo ove godine završili i pustili u saobraćaj 130 kilometara auto-puta, što niko pre nas nije mogao ni da zamisli, a kamoli uradi, ne mogu da budem nezadovoljna...Mislim da je najveći uspeh koji sam postigla to što sam potpuno promenila percepciju o infrastrukturi", rekla je ministarka.\nOna je podsetila da Srbija danas u infrastrukturi, kao ni u jednoj drugoj oblasti, ima najveće svetske igrače.\n"U Srbiji, infrastruktura je liga šampiona. Zato je reč godine u Srbiji 'auto-put' i to smatram svojim velikim uspehom", rekla je ministarka.\nBlic: ZORANA MIHAJLOVIĆ O HAPŠENJU DIREKTORA "Razočarana sam ponašanjem Jevtića, nadležni organi da rade u skladu sa zakonom, a ja sam im dostupna u svakom trenutku"\nNoviMagazin.rs: Mihajlović: Nemam nikakve veze sa optužbama, dostupna sam u svakom trenutku za nadležne\nRadio Televizija Vojvodine: Mihajlovićeva: Nemam veze sa optužbama za hapšenje Jevtića\nRadio Slobodna Evropa: Mihajlović: Nemam veze sa optužbama zbog kojih je uhapšen direktor ‘Infrastruktura železnice Srbije’\n13.Jan.2020: Radio Televizija Vojvodine


Vučurović: DPS je najgori virus koji je mogao da zadesi Crnu Goru! (VIDEO) – Borba\nVučurović: DPS je najgori virus koji je mogao da zadesi Crnu Goru! (VIDEO)\n“Koliko misle dobro zdravstvu ljudi iz ovoga režima pokazalo je jučerašnje glasanje protiv toga da se poveća plata zdravstvenim radnicima u Crnoj Gori. Ja mislim da je to sasvim dovoljno da vidite, poštovani građani, da je zdravstvo zadnja rupa na svirali što se tiče ovoga režima”, saopštio je Jovan Vučurović, poslanik DF-a i dodao:\n”I kada oni, koji decenijama uništavaju Crnu Goru, licemjerno pozivaju na neko navodno jedinstvo i solidarnost, odgovor je – sa zlom i kriminalnom hobotnicom se ne pravi bilo kakav pakt, već se sve radi kako bi se to srušilo! I DPS moramo srušiti”.\nBošnjak: Miranović karijeru gradila “pozivajući se na Mila”, mobingovala ljude u Institutu!\nboka komentariše 10 mjeseci ago\ndps jes virusslazem se ali ste vi isto tako epidemija\nuzasan si vucurovicu i ti i ovi tvoje nekulturne necivilizovane kolege


Ana je navodno išla na operaciju stanjivanja struka gde su joj izvađena rebra, i to "zadovoljstvo" platila čak 7.000 evra, a sada je, serijom novih fotki u zlatnoj haljini, pokazala i kako izgleda.\n- Ana je oduvek želela da ima bujne obline i tanak struk, a jedan od motiva ulaska u rijaliti bio je da zaradi novac za brojne estetske operacije. Najviše je štedela za operaciju sužavanja struka, zbog čega je otputovala u Tursku, na kliniku u kojoj radi jedan od najboljih estetskih hirurga - ispričao je izvor blizak Ani za "Alo!"i objasnio:\n- Doktor koji ju je operisao je Anin dugogodišnji saradnik, pa ga nije čudio njen zahtev da već tanak struk suzi još više. Ona se nije plašila, te mu se potpuno prepustila i verovala da će postići rezultat kakav je htela. Želja joj je bila da obim struka bude oko pet centimetara manji.\n(FOTO) "KAO NEKA ŠVERCERKA" Ana Korać uslikana na aerodromu, ni nalik onoj bombastičnoj devojci - vuče kese i kofere\n- Nijedan doktor u Srbiji ne radi ovu vrstu operacije zbog čega se Ana odlučila za Tursku. Jedan od najpoznatijih hirurga joj je izvadio poslednji par rebara, a operacija je obavljena pod totalnom anestezijom. Oporavak je trajao oko dve nedelje, a ova intervencija je koštala 7.000 evra. U Istanbulu je bila i tokom postoperativnog oporavka, a sve je dobro uspela da sakrije od javnosti, jer u tom periodu nije ništa objavljivala na društvenim mrežama - zaključio je izvor za gorepomenuti list.\nAna Korać izdvojila BASNOSLOVNU CIFRU za tri torbe: Hiljade evra su u pitanju (FOTO)\nMina Sovtić ćerka je Anice Dobre, osvojila je veliku naklonost publike, a kako kaže, činjenica da joj je majka slavna samo joj je otežala.\nAtraktivne članice grupe "Hurricane" su u Roterdamu, a činjenicu da se Sanja Vučić prema ne odvaja se od italijanskog pevača Damijana Dejvia iz grupe "Maneskin" zapazili su i novinari koji prate ovogodišnju "Evrovizju".\n"IMA 54 GODINE, A IZGLEDA KAO DEVOJČICA" Voditeljka Olivera Jovićević pokazala kako uživa u Egiptu, a njen izgled je glavna tema\nVoditeljka Olivera Jovićević, trenutno uživa na odmoru u Egiptu odakle deli zanimljive trenutke. Pored toga što se vidi da uživa na ovom putovanju, mnogi komentarišu i njen izgled, te da izgleda duplo mlađe.


V.R: RETROSPEKTIVA DOBRIH REZULTATA U 2017. GODINI | Najnovije vijesti iz Ulcinja i regiona – UL – Info\nV.R: RETROSPEKTIVA DOBRIH REZULTATA U 2017. GODINI\nPosted by: Admin on December 28, 2017 in Sport Leave a comment\nGodinu na izmaku, bar kada je ulcinjski sport u pitanju, obilježili su fudbaleri „Otrant Olimpika“, košarkaški i karate kolektivi, dok se na individualnom nivou osim već konstantih Vladimira Mihailovića i Anđela Rudovića, istakao daroviti teniser Skender Katana.\nKrenimo redom. Fudbalski klub „Otrant Olimpik” 2017. godinu, pamtiće kao godinu velike propuštene prilike, da senzacionalno izbori prvoligaški status. Od starta je izgledalo,da će puleni Džemala Kaplanbegua, doći u priliku da izbore elitu, jer su dugo vremena bili lideri drugoligaškog karavana, da bi se na kraju zaustavili na trećoj poziciji, koja je bila dovoljna za baraž, sa bivšim prvakom Crne Gore, pljevaljskim „Rudarom“. Dvomeč je započeo idealno, pobjedom od 1-0 na svom terenu, međutim zbog poraza u revanšu 3-0, Pljevljaci su sačuvali prvoligaški status, a „Otrantu“, osim titule najprijatnijeg iznenađenja, ostao je žal o nedosanjanom snu svih ulcinjskih generacija – ulasku u Prvu ligu. Divanović, Mećikukić, Rudović, Tivari, Alibegu, Matunović i ostali, ostaće upamćeni da su jednom nogom već bili prvoligaši, ali da im se, ipak, nije dalo.\nU novoj sezoni(2017/18.) sa novim trenerom Milovanom Minjom Prelevićem, izmijenjenim igračkim kadrom i novom upravom klub se u nikad jačoj konkurenciji na polovini drugologaške trke nalazi na 7.mjestu sa 23 osvojena boda, uz dobru gol razliku(29-17).Njihove ambicije vežu se za prve tri pozicije, ali za to su potrebna pojačanja i dodatna ulaganja u klub, kao i doza sportske sreće. Čast internacionalaca brani Ulcinjanin Anđelo Rudović, koji je ove sezone postao standardni prvotimac subotičkog Spartaka, jednog od najprijatnijih iznenađenja u šampionatu Srbije.\nUprava se mijenjala i kod Košarkaškog kluba „Ulcinj“, koji je prethodnu sezonu završio kao petoplasirana ekipa u Erste ligi, što ga je dovelo do dvomeča sa barskim Mornarom, gdje je aktuelni vicešampion Crne Gore, lako u dvomeču izašao na kraj sa izabranicima Darka Vujačića. U novoj sezoni, klub se sa skorom šest pobjeda i dva poraza, nalazi na trećem mjestu Erste lige. Primorski plavo-bijeli, u konkurencji ABA drugoligaša tivatskog „Teoda“ i cetinjskog „ Lovćena“ i „Ibra“ iz Rožaja, koji se takmiči u Balkanskoj ligi, sa 6 trijumfa u nizu, uspjeli su da postanu hit prvenstva, zagospodare vrhom tabele, na kome su se zadržali do posljednjeg kola u staroj godini. Lider tima je američki bek Kejsi Šeferd, sa prosjekom preko 30 poena po meču, a uz njega istakli su se kapiten Milan Latković, kao i Ilić, koji kvalitetno koristi ukazanu šansu. Rukovodstvo kluba ne krije da je ovogodišnji plan ulazak u play-off.\nDobrim igrama u njemačkom prvenstvu i učešćem na Evropskom prvenstvu u Rumuniji i Turskoj, Vladimir Mihailović je natjerao upravu belgiskog šampiona Ostendea da ga angažuju, a on im vraća dobrim partijama.\nUlcinjanin Haris Karamanaga, proljetos je osvojio srebrnu medalju na Evropskom prvenstvu u Podgorici i najavio ogroman potencijal. Vrijedna pomena je i uspješna karijera Enisa Muratija, porijeklom Ulcinjanina, koji je dobrim igrama u austrijskom šampionatu izborio mjesto u najboljoj selekciji Austrije u kvalifikacijama za Mundijal u Kini.\nI rukometaši „Ulcinja“, pretrpjeli su takođe kadrovske promjene, pa je tako Mirsad Cungu postao predsjednik kluba. Sastav Dušana Hajdukovića, nažalost je posljednji u Drugoj crnogorskoj ligi, ali vrijedno pomena je svakako prvo mjesto, na V memorijalnom turniru „Ljubomir Kuzman“, koji se održava u čast tragično preminulog bivšeg rukometaša Ulcinja. Tim je sastavljen od mladih igrača, koji predstavljaju budućnost pomenutog tima.\nRukometašice „Ulcinja“ takođe su zavrijedile pažnju trijumfom u septembru u rukometu na pijesku, koji je organizovan na ulcinjskoj Maloj plaži, dokazaujući da su talentovane i da se od njih može u narodnom periodu očekivati mnogo.\nDa za ulcinjski karate nema zime, govori u prilog nova riznica trofeja, koja je kulminirala u novembru na kadetskom prvenstvu Crne Gore u Podgorici. Karate klubovi „Ulcinj“ se okitio sa tri zlata, dva srebra i pet bronzi i petim ekipnim mjestom, dok su KK „REI“ sa (0, 3, 1) i KK „Albulena“(0,1,2) zauzeli 11, odnosno 13. mjesto. Značajno je reći da se u konkurenciji seniora istakao Edin Kraja iz „KK Albulene“, koji je u konkurenciji do 84kg bio srebrni.\nKada su u pitanju manje popularni sportovi i tu se ulcinjski sport može pohvaliti uspješnim ogranizatorskim i rezultatskim podvizima. Zoran Dočić blistao je na prvenstvu Crne Gore u podvodnom ribolovu, ostvarivši bronzano odličje na takmičenju u ulcinjskom akvatorijumu kraj Valdanosa.\nMeđu tri najuspješnija krosfit takmičara iz Crne Gore nalazi se Goran Dulović, koji je za kratko vrijeme ostvario zapažene rezultate, kao takmičar „Fit“ kluba, dajući snažan impuls ostalim takmičarima i takmičarkama iz „grada soli“, koji se marljivo pripremaju za neka nova takmičenja u narednoj godini.\nTrenutno je u toku Međunarodni turnir u malom fudbalu, gdje je posjeta na impozantnom nivou, a što se tiče međunarodnih turnira, na terenima “Caušević” ove godine održan je tradicionalni “V turnir Miljan Miljanić”, nastavivši lijepu tradiciju.\nZanimljiva sportska manifestacija održana je u Šasu, gdje su Ulcinjani imali prilike da pogledaju šampionat u gađanju glinenih golubova, a ogranizatori najavljuju da će ovaj sport dobiti tradicionalni karakter.\nZa kraj ostao je tenis i to sa razlogom, jer je godina koja je na izmaku, bila itekako berićetna za lokalne takmičare. Najavu renesanse tzv „bijelog sporta“ najavio je 849 teniser svijeta, Rezart Cungu, osvojivši dubl turnir u Tunisu, zajedno sa Ljubomirom Čelebićem, prvim crnogorskim reketom. Međutim, prava ekspanzija lokalnog tenisa, može se vidjeti u mlađim generacijama, gdje su se istakla braća Maković i Šabović Melvin, koji nižu uspjehe i rastu na ljestvicama, ali šta reći za supertalentovanog Skendera Katanu, koji je u protekloj godini osvojio 8 turnira, od kojih su 3 internacionalna. Ovaj još uvijek devetogodišnjak, suvereno vlada crnogorskom teniskom rang listom u konkurenciji do 10 godina sa 13.306 bodova i prema navodima eminentnih stručnjaka, radi se o momku koji spada u red najuspješnijih svjetskih tenisera u svom uzrastu. Kao dokaz ovoj tvrdnji, govori podatak da ga je na tradicionalnom novogodišnjem koktelu, Teniski savez Crne Gore proglasio za najboljeg tenisera Crne Gore u uzrastu do 10 godina. Zvuči nevjerovatno da ovaj talentovani dječak ostvaruje pobjede i protiv tri kategorije starijih takmičara. Član je Teniskog kluba „Belevue“, koji mu omogućuje idealne uslove za trening, a njegov rad vodi i prati trener Senad Tafa.\nPomenute titule, još par vicešampionskih i polufinalnih ostvarenja, kandiduju ga za najuspješnijeg sportistu najjužnije crnogorske opštine za 2017.godinu. Dejvis kup, Federejšn Kup, turniri u rukometu i fudbalu, kao i ekipna takmičenja u manje popularnim sportovima garant su uzbudljive 2018. godine kada je u pitanju lokalni sport.\nPrevious: URA na Novogodisnjem koktelu: LJUBAV PREMA ULCINJU VODI NAS DO POBJEDE\nNext: CEDIS: VELIKI DIO ULCINJA U PETAK BEZ STRUJE\nPrvi dio takmicenja u Drugoj ligi: “OTRANT OLIMPIK” NA PETOM MJESTU\nSportski vikend: KOSARKASI POBIJEDILI, FUDBALERI IZGUBILI\nPocetkom januara: TRADICIONALNI TURNIR U MALOM FUDBALU\nUlcinjsko pomorstvo: PRIJE 140 GODINA BILO JE 145 BRODOVA


Predavanje sa poukom za svakog nastavnika i učenika - INSTITUT ZA MODERNO OBRAZOVANJE\nPredavanje sa poukom za svakog…\nCentar za stručno usavršavanje Instituta za moderno obrazovanje u četvrtak, 26. 9, organizovao je prvo predavanje iz ciklusa predstavljanja primera dobre prakse pod nazivom „Kako postati uspešan nastavnik i učenik”. Predavač je bio Momčilo Stepanović, master učitelj, pedagoški savetnik, član Mense, autor akreditovanih programa stručnog usavršavanja u obrazovanju, udžbenika, didaktičkih sredstava i osnivač Udruženja „Kreativni učitelji”.\nPredavanje je prisutnima predstavilo pojam uspeha kao relativnu i promenljivu kategoriju, ali je istaklo i elemente uspeha. Kroz praktične primere iz prakse, ali i sijaset pedagoških saveta, predavač je izneo male i velike tajne učeničkog i nastavničkog uspeha, gledano kroz emocionalni, socijalni, intelektualni, ali i profesionalni razvoj.\nKroz interesantno predavanje, koje je izazvalo veliku pažnju svih zaposlenih u obrazovanju, predstavljene su i potencijalne prepreke za postizanje uspeha, ali su dati i konstruktivni saveti kako se one mogu prevazići. Tokom izlaganja, učitelj Momčilo je odgovorio i na pitanje da li svako može biti uspešan i poslao snažnu poruku: „Uspeh u nastavi nije ono što trenutno vidimo, već ono što će se tek videti kada deca stasaju u ljude.”\nPrisutni učesnici su predavanje sa oduševljenjem pratili, puni entuzijazma, motivacije i želje da svojim učenicima pokažu ne samo svoja znanja, didaktičke i metodičke sposobnosti već i da razumeju njihove razvojne karakteristike i postanu svesni učeničkih prioriteta i potreba. Svim prisutnima učitelj Momčilo je poručio: „Školski uspeh nije splet okolnosti i sposobnosti, već, pre svega, posledica angažovanja.”


EPS investira i prati razvoj Srbije - Bizlife.rs\nU periodu od 2016. do 2018. godine „Elektroprivreda Srbije“ je u projekte u termoelektranama uložila oko 320 miliona evra, a većina tih projekata rađena je u cilјu zaštite životne sredine. Posle decenija u kojima nije bilo investicija tokom raspada SFRJ, teške ekonomske situacije, kada se radilo pre svega samo na tome da ima dovolјno električne energije i uglјa, EPS sada investira i prati razvojnu politiku Vlade Srbije i Aleksandra Vučića, predsednika Srbije, rekao je Milorad Grčić, v. d. direktora Javnog preduzeća „Elektroprivreda Srbije“, na konferenciji „Investicije i zaštita životne sredine – prioriteti EPS-a“ koju je u Kostolcu organizovao „Balkanmagazin“.\n„Nakon izgradnje bloka B3, kop Drmno će umesto devet miliona tona proizvoditi između 12 i 13 miliona tona uglјa godišnje“, rekao je Grčić. „Ovo je prvo veliko energetsko postrojenje koje se gradi u Srbiji nakon tri decenije. Sa snagom od 350 megavata povećaće proizvodne kapacitete EPS-a za oko pet odsto, a vrednost te investicije je 613 miliona dolara. Osim što će EPS dobiti moderan i efikasan blok, ispunjavaće sve domaće i evropske ekološke kriterijume. Imaće ugrađene elektrofiltere, sistem za odsumporavanje dimnih gasova, savremen sistem za transport pepela i šlјake, sistem za prečišćavanje otpadnih voda.“\nOn je naveo da je budućnost Kostolca i Požarevca kop „Zapadni Kostolac“ koji se nalazi u selu Dubravica, a gde je otkriveno nalazište od 350 miliona tona uglјa. Grčić je najavio da će sledeće godine početi realizacija ulaganja od oko 100 miliona evra u nabavku rudarske mehanizacije koja je potrebna za otkopavanje otkrivke na kopu „Zapadni Kostolac“.\nDirektor za proizvodnju energije u „TE-KO Kostolac“ Nenad Marković istakao je da je drugi važan projekat koji se gradi u tom gradu vetropark „Kostolac“, a planirano je da ima 20 vetrogeneratora ukupne snage do 66 megavata.\n„Rok za izvođenje radova na tom vetroparku je 24 meseca od potpisivanja ugovora sa izvođačima, a vrednost investicije je 96,4 miliona evra. Izgradnja vetroparka finansiraće se delom iz kredita KfW banke od 80 miliona evra, a ostatak su sredstva EPS-a“, rekao je Marković. „Za projekat je dobijena građevinska dozvola za izgradnju i status povlašćenog proizvođača električne energije, a raspisan je konkurs za izbor izvođača radova.“\nPredstavnik kompanije Dženeral Elektrik Filip Valter je rekao da ta kompanija sa EPS-om ima dugu tradiciju saradnje od 45 godina, dodajući da su u poslednjih 10 godina zajedno uspeli da povećanjem efikasnosti i smanjenjem sagorevanja uglјa dobiju 220 „zelenih“ megavata snage u termoelektranama EPS-a.


Putem telefonskog broja „121“ Operativnog centra civilne zaštite, Zeničko-dobojskog kantona, pružane su potrebne informacije, uputstva i pomoć građanima Kantona. Na području Kantona saobraćaj se odvija otežano zbog snijega i niskih jutarnjih temperatura. Svi putevi su prohodni. Autobuski saobraćaj na lokalnom nivou odvija se otežano usljed snijega i niskih temperatura. Poseban…\nIzvještaj o stanju u Zeničko-dobojskom kantonu za dan 05.12.2017.godine\nIzvještaj o stanju u Zeničko-dobojskom kantonu za dan 04.12.2017.godine\nPutem telefonskog broja „121“ Operativnog centra civilne zaštite, Zeničko-dobojskog kantona, pružane su potrebne informacije, uputstva i pomoć građanima Kantona. Na području Kantona saobraćaj se odvija nesmetano po svim putnim pravcima. Zbog niskih temperatura u nižim područjima kao i na zasjenjenim dijelovima puteva u višim predjelima, na mostovima i prilazima tunelima…\nPutem telefonskog broja „121“ Operativnog centra civilne zaštite, Zeničko-dobojskog kantona, pružane su potrebne informacije, uputstva i pomoć građanima Kantona. Na području Kantona saobraćaj se odvija po mjestimično zasniježenim dionicama puteva, a posebno u planinskim predjelima, bez zastoja i posebnih ograničenja. Sitniji odroni zemlje ili kamenja učestali su na putevima koji…\nIzvještaj o stanju u Zeničko-dobojskom kantonu za dan 02.12.2017.godine\nPutem telefonskog broja „121“ Operativnog centra civilne zaštite, Zeničko-dobojskog kantona, pružane su potrebne informacije, uputstva i pomoć građanima Kantona. Na području Kantona saobraćaj se odvija kolovoznim trakama koje su mjestimično zasniježene na dionicama u planinskim predjelima, u nižim predjelima po mokrim, na svim putnim pravcima bez zastoja. Sitniji odroni zemlje…\nIzvještaj o stanju u Zeničko-dobojskom kantonu za dan 01.12.2017.godine\nPutem telefonskog broja „121“ Operativnog centra civilne zaštite, Zeničko-dobojskog kantona, pružane su potrebne informacije, uputstva i pomoć građanima Kantona. Na području Kantona saobraćaj se odvija nesmetano na svim putnim pravcima, bez zastoja. Saobraća po mokrom i klizavim putevima, pa savjetujemo oprezniju vožnju. Vidljivost je zbog magle smanjena na putnim pravcima:…\nPutem telefonskog broja „121“ Operativnog centra civilne zaštite, Zeničko-dobojskog kantona, pružane su potrebne informacije, uputstva i pomoć građanima Kantona. Na području Kantona saobraćaj se odvija nesmetano na svim putnim pravcima, bez zastoja. Zbog niskih temperatura ovoga jutra vozače upozoravamo na moguću poledicu. Poseban oprez savjetujemo na putevima u planinskim predjelima,…


blogBy Apoteka Laurus 1. oktobra 2018.\nKompresivne čarape mogu biti terapijske ali i preventivne. Različita stanja zahtevaju različite nivoe kompresije – obavezna je konsultacija sa lekarom.\nUpotreba lekova na pravi način\nblogBy Apoteka Laurus 27. septembra 2018.\nTablete, kapsule, praškovi, gelovi, kreme, supozitorije – sve su to oblici u kojima možemo naći lekove. Ipak sam izbor načina davanja nekog leka zavisi kako od vrste bolesti tako i od vrste leka. Način uzimanja i pravilna primena lekova su podjednako važni kao i sama terapija. Ali neretko se dešava da lekove uzimamo na svoju…\nblogBy Apoteka Laurus 18. septembra 2018.\nU kozmetici se koristi za izradu lekovitih maski koje u kombinaciji sa uljem ricinusa i badema daju vidne rezultate. Za glinu se često kaže da zbog načina svoje upotrebe – “leči unutra i spolja”.\nblogBy Apoteka Laurus 13. septembra 2018.\nU dermatološkim laboratorijama otišlo se i korak dalje, te su probiotci postali aktivne supstance u kremama za negu kože a ne samo kao pomoć pri varenju.\nblogBy Apoteka Laurus 6. septembra 2018.\nU dermatologiji, vitamin C koristi se za lečenje i sprečavanje promena povezanih sa fotostarenjem, u tretmanima hiperpigmentacije pomaže kod ujednačavana tena, izglađivanja bora, smanjenja upala i obnove sjaja kože lica.\nVaš novi saveznik – aktivni kiseonik\nblogBy Apoteka Laurus 27. avgusta 2018.\nAktivni kiseonik je multifunkcionalan preparat, koji dezinfikuje kožu, revitalizuje i pospešuje cirkulaciju. U službi lepote i zdravlja kože i kose, postaće Vaš novi saveznik.


Nemci pomažu projekat biomase – AGRO VESTI by agronews.rs\nHome agro danas Nemci pomažu projekat biomase\nJul 31, 2014 | agro danas, OIE, Srbija, Vesti, Životna sredina\t|\nSrbija će u saradnji sa Nemačkom organizacijom za međunarodnu saradnju (GIZ) realizovati projekat za razvoj održivog tržišta energije biomase u našoj zemlji vredan osam miliona evra, najavila je danas ministarka poljoprivrede i zaštite životne sredine, Snežana Bogosavljević Bošković, nakon sastanka sa ministrom životne sredine, klime i energetike nemačke pokrajine Baden Virtemberg, Francom Unterštelerom.\nOna je istakla da je i ova poseta dokaz spremnosti Nemačke i njenih institucija da pomognu Srbiji u oblasti zaštite životne sredine, a jedna od tih institucija je i GIZ, kojem se zahvalila na do sada pruženoj finansijskoj i stručnoj podršci.\nBogosavljević Bošković je podsetila da su sa GIZ-om u prethodnom periodu realizovani brojni projekti, među kojima i onaj za upravljanje otpadnim vodama i otpadom.\n“Prva faza projekta je završena, odnosi se na detaljnu analizu stanja u pet velikih opština, a u drugoj fazi razviće se ekonomski isplativa rešenja koja su primenjljiva u Srbiji”, kazala je ministarka poljoprivrede i ekologije novinarima.\nPredstavnici srpske i nemačke delegacije razgovarali su o mogućnostima za unapređenje dosadašnje saradnje i o budućim pravcima saradnje u oblasti zaštite životne sredine, ali i poljoprivrede i vodoprivrede i drugih oblasti koje pokriva Ministarstvo poljoprivrede i zaštite životne sredine, navela je Bogosavljević Bošković.\nUnteršteler je istakao da to što je Srbija od početka ove godine zvanično kandidat za ulazak u EU, znači da se mora približiti standardima Unije u oblasti životne sredine.\nDodao je da je nemačka strana na današnjem sastanku inicirala par oblasti u kojima želi da intenzivira saradnju sa Srbijom, kao i da će devetog septembra u Štutgartu biti održan naredni susret.\nKao prioritetne oblasti saradnje definisane su: poljoprivreda, vodoprivreda, zaštita životne sredine, klimatske promene, zaštita prirode, obnovljivi izvori energije i ruralni razvoj. Dve strane su se složile da je neophodno unaprediti institucionalnu saradnju u obnovi područja pogođenih elementarnim nepogodama.\nTags: biomasagizministarstvo poljoprivredeobnovljivi izvori energijeprojekat\nDo polovine godine trebalo bi da bude raspisan poziv poljoprivrednicima da konkurišu za sredstva iz Iparda, kažu u Ministarstvu poljoprivrede. Oni koji za njega konkurišu gube pravo na subvencije iz budžeta Srbije, bez obzira na to da li su im evropska sredstva odobrena.


Da li prvi “Bolonjci” moraju da studiraju još dve godine? | EVROPA NA DLANU - Magazin za đake i studente\nDa li prvi “Bolonjci” moraju da studiraju još dve godine?\nVećina studenata prvih generacija Bolonje, generacije 2006, 2007 i 2008. godine, koji imaju jedan ili više ispita do kraja studija, po svemu sudeći neće moći na svim fakultetima u Srbiji da nastave studije po starom programu.\nU tom slučaju mogu da studiraju 12 godina. Velika većina, istakao je, idu na reupis.\n“S obrizom na to da oni nisu zakonski tretirani i da ne postoji uredba Vlade da se produžava ni dan studiranja takvim studentima, mi ćemo za nekih sedam dana, po matrici izjednačavanja sa aktuelnim studentskim programom, upisivati na četvrtu godinu studente koji su dali više od 25 ispita, i od fakulteta će statutarno dobiti još dve godine studija”, naglasio je Veselinović.\nOn je dodao i da “samo ukoričen diplomski može da se brani do 1. novembra, kao i da se zvanično ova školska godina završava sutra”.\n“U postojećim zakonskim okvirima ne možemo drugačijemo da postupimo, a da li će vlada izaći u ponedeljak sa nekom uredbom za produžetak još jedne godine, ostaje da se vidi. Ako je ne bude bilo, 4. ili 5. novembra krećemo sa reupisom”, dodao je Veselinović.\n“To je preporuka, a Senat Univerziteta u Beogradu je to već uradio samostalno. Mi ćemo tu preporuku poslati i ostalim univerzitetima. Senat univerziteta tu odluku ‘spušta’ na fakultete koji imaju veliku autonomiju i odlučuju o upisu”, rekao je Savić.\n“Njima bi trebalo da se odobri upis po starom zakonu, dok novi ne stupi na snagu, sledeće nedelje, jer predviđa drugačije uslove za upis. Pošto su neki već upisali narednu godinu po starom zakonu, želimo da Ministarstvo da preporuku da to mogu da učine svi studenti. Upis traje do kraja oktobra”, rekao je Savić.


Beogradska Letnja Škola 2012 po šesti put u Beogradu okuplja sve veći broj mladih iz zemlje, regiona, srpske dijaspore i celog sveta radi profesionalnog usavršavanja na jednom od deset svetskih jezika. Prva smena od 02.-15. jula je završena, a druga smena počinje 16. jula i traje do 29. jula.\nProgram rada škole je podeljen na edukativni i društveno-turistički deo. Edukativni deo sprovodi škola „Concord Communications“ iz Beograda koja je licencirana od strane Londonske Privredne Komore (LCCI: London Chamber of Commerce and Industry). Učesnici imaju mogućnost da usavrše jedan od 10 jezika (engleski, francuski, španski, italijanski, nemački, grčki, ruski, arapski, kineski i srpski) kroz intenzivni dvonedeljni program.\nDruštveno–turistički deo se sastoji od celodnevnih i poludnevnih ekskurzija na teritoriji Beograda i Srbije, sa organizovanim programom kroz koji će se učesnici upoznati sa kulturom i istorijom Beograda i naše zemlje. Tokom trajanja škole učesnici će imati organizovane obilaske fruškogorskih manastira, Sremskih Karlovaca, Novog Sada, kao i obilazak Topole i Oplenca.\nKako je jezik jedno od osnovnih sredstava komunikacije, Beogradska letnja škola pruža mogućnost da se kroz prevazilaženje jezičkih barijera, uz širenje tolerancije i međukulturne komunikacije ostvari povezivanje mladih iz celog sveta, budući da Beograd postaje nezaobilazni obrazovni i kulturnoturistički centar jugo-istočne Evrope.\nProšle godine, Beogradska Letnja Škola je dobila i pojačanje od volontera „Belgrade Greeters“-a, čiji su mladi studenti biti autentični vodiči svojim vršnjacima kroz Beograd. Projekat realizuje Fond za Međunarodnu Komunikaciju uz podršku Turističke organizacije Beograda, škole jezika Concord i mnogih drugih organizacija i kompanija.


Emina Mekić: "Naša lista partnera u sklopu Erasmus + programa iz godine u godinu raste" - International Burch University\nEmina Mekić: "Naša lista partnera u sklopu Erasmus + programa iz godine u godinu raste"\nStudenti se sa razmjena vraćaju sa međunarodnim iskustvom, širih vidika, samostalniji, te odlučniji da prave pozitivne promjene u svom okruženju. Ured za međunarodnu saradnju na Internacionalnom Burch univerzitetu u periodu od 3 godine je realizovao 300 razmjena studenata i osoblja, a IBU je sve poželjniji partner za međunarodnu razmjenu studenata gdje ponosno predstavljamo naš Univerzitet, ali i našu zemlju.\nSlužba za međunarodnu saradnju na Internacionalnom Burch univerzitetu (IBU) igra ključnu ulogu u uspostavljanju i održavanju odnosa sa internacionalnim visokoškolskim ustanovama, što podrazumijeva dobru i vještu koordinaciju razmjenestudenata i uposlenika, pažljiv i detaljan odabir potencijalnih partnera i institucija, održavanju međunarodnih programa za stipendiranje i sl. O načinu rada i značaju ove službe razgovarali smo sa šeficom Službe za međunarodnu saradnju, Eminom Mekić koja je još kroz master studije u oblasti menadžmenta pokazala velika interesovanja za uspostavljanje saradnje na političkom, ekonomskom i obrazovnom polju.\nKroz razgovor koji slijedi, Emina nam je otkrila koliko je dinamičan rad ove službe i koliko je istabitna za IBU.\nZašto je proces Internacionalizacije bitan za univerzitete?\nProces internacionalizacije jedan je od ključnih za svaku visokoškolsku ustanovu i za jedan univerzitet znači sve aktivnosti koje se sprovode u kontekstu međunarodne/regionalne saradnje te učešće predstavnika univerziteta, osoblja i studenata u različitim projektima, razmjenama te drugim aktivnostima koje pripadajunaučno-istraživačkom domenu,a sve u cilju učenja i usvajanja najboljih praksi i znanja na međunarodnom planu i implementiranje istih na matičnoj ustanovi. Na osnovu toga, Internacionalni Burch Univerzitet razvija strategiju internacionalizacije za period 2018-2023 koja ima tri primarna cilja: aktivirati IBU u međunarodnim istraživačkim projektima, unaprijediti međunarodne saradnje po pitanju samog obrazovanja i uključiti IBU umeđunarodne naučno-istraživačke mreže. Neizostavno je pomenuti da Evropska unija, koja u ovom trenutku broji 28 članica i u kojoj naša država ima status potencijalnog kandidata, izdvaja ogromna sredstva za obrazovanje, nauku, istraživanje te inovacije što je potvrđeno i Lisabonskom strategijom želeći da u ovom dijelu svijeta izgradi tzv. knowledge based ekonomiju što je i jedan od puteva za napredak društva.\nU kojim međunarodnim projektima je IBU aktivan?\nUčešće u projektima jedan je od procesa kojem mi kao Univerzitet pridajemo veliku pažnju. Aktivno sudjelujemo u Erasmus + Key Action 1 (KA1) projektima koji se odnose na razmjenu studenata i osoblja između zemalja članica Evropske unije i zemalja koje nemaju status zemlje članice, ali u Erasmus + programu imaju status programske države kao što su: Sjeverna Makedonija, Island, Lihtenštajn, Norveška, Turska i odnedavno Srbija, te država koje su ili na putu ka EU ili su strateški važne za EU (podijeljene prema regijama i ne nalaze se nužno na evropskom kontinentu). Sve aktivnosti vezane za KA1 projekte sprovodi služba za međunarodnu saradnju IBU-a. Ponosno mogu istaći da smo u periodu od 3 godine realizovali 300 razmjena studenata i osoblja, gdje su naši studenti imali priliku da studiraju na istaknutim evropskim univerzitetima, a naše osoblje da provede sedmicu ili više na nekoj od partnerskih institucija te kroz predavanja, sastanke,treninge i druge aktivnosti osnaži svoj profesionalni profil. Značajan broj stranih studenata i osoblja dolazi da studira na IBU-u putem Erasmus + programa, tako smo do sada imali priliku ugostiti studente i osoblje sauniverziteta iz Njemačke, Austrije, Holandije, Španije, Rumunije, Švedske, Litvanije, Grčke, Češke i drugihdržava. Osim toga, IBU je aktivan u Key Action 2 projektima koji se odnose na saradnju na polju inovacije i razmjene dobrih praksi. Ovi projekti su kompleksniji, zahtijevaju veći broj partnera i sa ponosom možemo istaći da uovom trenutku naš Odsjek za elektrotehniku implementira „ELEMEND“ projekat ovakve vrste. Pored toga,naše osoblje je aktivno u COST projektima, Fullbright, Horizon 2020, projektima koje finansiraju ministarstva i slično. Pripremu ovakvih projekata i ispomoć u njihovoj realizaciji daje značajna administrativna jedinica našeg univerziteta, a to je Projektni ured.\nKoliko partnera imamo u okviru Erasmusa, jesmo li u pregovorima sa još nekim partnerima, te možemo li istaći nekog partnera koji je posebno značajan?\nKada govorimo o KA1 projektima, u okviru Erasmus + programa imamo 25 aktivnih partnera sa kojima realizujemo uspješnu saradnju od samog uvoda Erasmus + programa u našoj državi. Geografski gledano, naši partneri su članice Evropske unije iz svih dijelova Evrope, tako da sarađujemo sa univerzitetima u Njemačkoj,Austriji, Španiji , Poljskoj, Rumuniji, Latviji, Litvaniji, Grčkoj, Holandiji i drugim zemljama. Prednosti ove saradnje ogledaju se u uspješnoj internacionalizaciji IBU osoblja i studenta, gdje se naši studenti vraćaju sameđunarodnim iskustvom, širih vidika, samostalniji te odlučniji da prave pozitivne promjene u svomokruženju. Najbolji primjer koji opravdava cilj Erasmus + programa je bogato iskustvo naše studentice Hate Kurjaković koja je provela semestar studija u Švedskoj i koja trenutno sa kolegicama radi na realizaciji projekta pripreme prvog filma o ljepotama naše Bosne i Hercegovine namijenjemim osobama koje imajuproblema sa sluhom. Zaista je nemoguće izdvojiti samo jednog partnera, jer svi imaju u nekom segmentu svoje vrijednosti koje naši studenti i osoblje prepoznaju. Naša lista partnera u sklopu Erasmus + programa iz godine u godinu raste, te ćemo od naredne akademske godine imati program razmjene u sklopu Eramsus + programa sa Katoličkimu niverzitetom iz Lila, Francuska, Univerzitetom u Valladolidu, Španija koji je jedan od najstarijih svjetskih univerziteta osnovan još u 13. stoljeću, te Malardalen univerzitetom iz Švedske, kojima se pridružuju i novi partneri iz Holandije, Univerzitet u Tilburgu i Univerzitet u Leidenu. Najbolji pokazatelj da je naše međunardono stajalište na zavidnom nivou jeste da sve više renomiranih visokoškolskih ustanova prvobitnokontaktira nas predlažući saradnju što je rezultat preporuke koju su dobili od univerziteta sa kojima smoranije sarađivali. To nam daje motivaciju da mi predstavljamo naš Univerzitet , samim tim i državu unajboljem svijetlu.\nKoja je uloga Nacionalnog Erasmus + ureda u Erasmus + programu?\nNacionalni Erasmus + ured ima jako bitnu ulogu u realizaciji Erasmus + programa. Mi smo do sada imali uspješnu saradnju sa NEO-om, te smo mnogo puta od njih dobili smjernice, savjete i podršku pri realizacijiovog programa. NEO aktivno radi prije svega na podizanju svijesti o važnosti i beneficijama koje sa sobom nosi Erasmus + program te kroz sesije, seminare, radionice pruža sve potrebne informacije zainteresiranim stranama kao i monitoring projekata kojima su odobrena sredstva. Služba za međunarodnu saradnju IBU-a se aktivno odaziva na kontakt seminare i radionice koje organizuje Nacionalni ured i po pravilu ishod ovakvih susreta su nova partnerstva koje mi kao Univerzitet uspostavljamo u slučaju kontakt seminara, ali i sa jasnim smjernicama pri svakoj aplikaciji za Erasmus + projekte.\nPostoji li neki drug vid saradnje među univerzitetima pored Erasmus + programa?\nSvakako, Služba za međunarodnu saradnju pokriva i značajan broj ugovora koji predstavljaju sporazume o saradnji sa različitim institucijama, primarno univerzitetima, ali i drugim organizacijama sa ciljem poboljšanja procesa obrazovanja, razmjene iskustava, različite vrste podrške pri realizaciji aktivnosti i slično. Shodno tome, Univerzitet ima ugovore o saradnji sa laboratorijama, kompanijama te drugim visokoškolskimustanovama, koji su po pravilu prethodnici zajedničkih aplikacija na neke veće projekte.\nDa li imamo još neke konkretne oblike saradnje na međunarodnom planu u kojima je IBU aktivan?\nPored svega navedenog, IBU je aktivan u pripremi i realizaciji dvojnih i zajedničkih programa sa univerzitetima u Evropi. Jedan takav primjer je zajednički program koji imamo na Odsjeku za međunarodnu saradnju i evropske studije, gdje zajedno sa partnerima iz Hrvatske i Austrije realizujemo dodiplomski studij.Obzirom da je riječ o odsjeku koji se bavi pitanjima međunarodne saradnje, procesima pristupanja Evropskoj uniji, vanjskoj politici, realizacija ovakvog programa sa dva univerziteta koja dolaze iz zemalja članicaEvropske unije je od izuzetnog značaja. Osim toga, imamo i zajednički program na doktorskom studiju sa Univerzitetom primjenjenih nauka Burgenland iz Austrije koji realizuje osoblje Fakulteta za edukaciju I humanističke nauke. Možemo zaključiti da su ovakvi programi zaista bitni, te da postoji namjera da se i ubudućnosti realizuje značajan broj istih što je i u skladu sa već pomenutom strategijom internacionalizacije.\nEmina Mekić - International office interview\nEmina Mekic, IBU, Burch, Internacionalni Burch univerzitet, Erasmus+, Služba za međunarodnu saradnju, Erasmus + program, razmjena studenata, razmjena osoblja


Počela da radi evropska platforma za retke bolesti : Inkluzija\nPočela da radi evropska platforma za retke bolesti\nU Evropskoj uniji 1. marta počele su da rade Evropske referentne mreže (ERN), jedinstvena i inovativna platforma za prekograničnu saradnju specijalista za dijagnostifikovanje i lečenje retkih ili kompleksnih bolesti sa niskom prevalencijom. Za dobrobit obolelih od retkih bolesti u sklopu ERN povezano je 900 medicinskih timova širom Evrope. Procenjuje se da u EU od neke od više hiljada retkih bolesti boluje oko 30 miliona ljudi a u Srbiji oko 450.000.\n“Te mreže povećaće znanja i stručnosti EU koje su trenutno ‘razbacane’ po članicama … Uveren sam da ERN može da osvetli put pacijentima sa retkim bolestima i vodi potencijalnom spašavanju života i promeni načina života”, istakao je evropski komesar za zdravstvo i bezbednost hrane Vitenis Andriukaitis, inače lekar.\nKako je navela Evropska komisija, 24 tematske mreže, koje će okupiti više od 900 specijalizovanih zdravstvenih jednica iz 26 zemalja, radiće zajedno na brojnim pitanjima, od bolesti kostiju do hematoloških, od pedijatrijskih kancera do imunodeficijencije.\nOčekuje se da od tih mreža koristi imaju hiljade pacijenata obolelih od bolesti koje zahtevaju posebnu koncentraciju specijalističke zdravstvene nege u medicinskim oblastima u kojima nema mnogo stručnjaka.\nIzazov retkih bolesti\nU EU oko 30 miliona ljudi boluje od neke od između 6.000 i 8.000 retkih bolesti pri čemu je među obolelima veliki broj dece. Inače, retke bolesti su one koje pogađaju manje od pet osoba na 10.000 ljudi.\nRetke i kompleksne bolesti mogu da prouzrokuju hronične zdravstvene probleme i mnoge od njih ugrožavaju život. Navodi se da, na primer, postoji gotovo 200 različitih tipova retkih kancera i da se svake godine kod više od pola miliona ljudi u Evropi dijagnostifikuje neki od njih.\nPosledice takvih bolesti na obolele, njihove porodice, karijeru, velike su. Pri tome nekim pacijentima ne može ni da se postavi dijagnoza zbog nedovoljnog znanja o retkim bolestima ili zbog teškoća u pristupu specijalistima.\nVirtualne mreže ERN uspostavljene su u skladu sa Direktivom EU o pravima pacijenata u zdravstvu.\nU praksi će ERN razvijati nove, inovativne modele zdravstvne nege, eZdravlje oruđa, medicinska rešenja i uređaje. Takođe će podstaći istraživanja kroz obimne kliničke studije i doprineti razvoju novih lekova. Sve to će, uz dobrobiti za pacijente, za rezultat imati i manje troškove i efikasnije korišćenje resursa.\nKomisija je navela da će se ERN finansirati iz niza fnansijskih mehanizama EU, poput Zdravstvenog programa, Fonda za povezivanje Evrope i istraživačkog programa Horizont 2020.\nSrbiji prioritet Nacionalni registar obolelih od retkih bolesti\nJedan od prioriteta Ministarstva zdravlja Srbije u 2017. je formiranje Nacionalnog registra obolelih od retkih bolesti, rekao je 28. februara povodom Međunarodnog dana retkih bolesti državni sekretar u tom ministarstvu Ferenc Vicko.\n“Jednostavno, da imamo sliku sa čim se hvatamo u koštac. Ovaj zadatak je poveren Institutu za javno zdravlje ‘Milan Jovanović Batut’. Mi očekujemo da će taj registar biti oformljen do kraja godine”, rekao je Vicko i dodao da je formirana i radna grupa za izradu Nacionalne strategije za borbu protiv retkih bolesti.\nVicko je kazao i da je tom strategijom obuhvaćeno formiranje Kancelarije za retke bolesti pri Ministarstvu zdravlja koja bi trebalo da skuplja sve informacije iz centara za retke bolesti, što će biti od značaja i za lekare i za pacijente.\nIzvršni direktor Nacionalne organizacije za retke bolesti Srbije Davor Duboka kazao je da za samo 5% retkih bolesti postoji efikasna terapija, kao i da u Srbiji od retkih bolesti boluje oko 450.000 ljudi.


Akcijom Pangea protiv ilegalne prodaje lijekova - Zdravlje\nHomeOstale kategorijeZanimljivoAkcijom Pangea protiv ilegalne prodaje lijekova\nNa inicijativu Generalnog sekretarijata Interpola Lyon, u periodu od 09.06. – 15.06.2015. godine, provedena je operativna akcija pod nazivom PANGEA VIII u kojoj su učešće uzeli 115 zemalja članica Interpola, saopćeno je iz Direkcije za koordinaciju policijskih tijela BiH.\nOperacija je imala za cilj pojačane aktivnosti u borbi protiv ilegalne prodaje lijekova putem interneta i prodaje na drugim mjestima za koje postoji sumnja da se koriste za ilegalnu prodaju neodobrenih i krivotvorenih lijekova i medicinskih sredstava.\nKao rezultat do sada provedenih sedam operacija PANGEA, u proteklih sedam godina, izvršen je značajan broj zapljena, mnoge internet stranice su ugašene, oko 500 lica je bilo predmet istrage, lišeno slobode ili prijavljeno pravosudnim organima. Zaplijenjena je roba u vrijednosti od oko 30 miliona eura. Imajući u vidu značajan profit od prodaje falsifikovanih lijekova, kriminalne organizacije su znale prepoznati ovu vrstu aktivnosti, te su još više investirale kako bi ostvarile još veći profit. Naime, falsifikovani lijekovi su 25 puta rentabilniji u odnosu na trgovinu heroinom i pet puta rentabilniji u odnosu na trgovinu cigaretama.\nU 2015. godini, ukupno 115 zemalja je uzelo učešće u operativnoj akciji u cilju suzbijanja ove vrste kriminala, što je rezultiralo sa 429 pokrenutih istraga širom svijeta, ugašeno je 2,414 internet stranica i 550 oglasa za prodaju krivotvorenih lijekova preko interneta.\nNa području BiH operacija je sprovedena u saradnji nadležnih agencija i to: Direkcija za koordinaciju policijskih tijela BiH, u okviru koje je NCB Interpol Sarajevo bio kontakt tačka za provođenje operacije, Tužilaštvo BiH, Državna agencija za istrage i zaštitu, Granična policija BiH, Uprava za indirektno/neizravno oporezivanje BiH, Agencija za lijekove i medicinska sredstva BiH, Agencija za anti-doping kontrolu BiH, Federalna Uprava za inspekcijske poslove, Inspektorat Republike Srpske, Inspektorat Vlade Brčko distrikta, Policija Brčko distrikta, MUP Kantona 10, MUP Tuzlanskog kantona, MUP Srednjo – bosanskog kantona, MUP Bosansko – podrinjskog kantona, MUP Posavskog kantona, MUP Zeničko – dobojskog kantona, MUP Kantona Sarajevo i MUP Unsko-sanskog kantona.\nKroz rad nadležnih agencija za provođenje zakona u proteklom periodu, ostvareni su određeni ciljevi operacije PANGEA, naročito u pogledu senzibiliziranja javnosti u vezi problema prodaje ilegalnih lijekova i medicinskih sredstava putem interneta i šire, i unapređenja saradnje između nadležnih agencija za provođenje zakona (carina, policija), tužilaštava, Agencije za lijekove i medicinska sredstva BiH i Agencije za anti-doping kontrolu BiH i drugih.\nDirekcija za koordinaciju policijskih tijela BiH se zahvaljuje svim institucijama u Bosni i Hercegovini čiji su pripadnici učestvovali u pripremi i realizaciji ove operativne akcije, te ističe spremnost za kontinuirano preduzimanje daljih mjera i radnji iz njene nadležnosti u cilju suzbijanja krivičnih djela i prekršaja iz ove oblasti kriminaliteta, stoji u saopćenju Direkcije.


Godinu dana od usvajanja zakona o kosovskoj vojsci - Radio Kontakt Plus\n20:11, 13.12.2019Izvor: RTK 2\nKosovska Skupština je pre godinu dana usvojila tri Zakona koji se odnose na transformaciju Kosovskih bezbednosnih snaga u Vojsku Kosova. Na godišnjicu njihovog usvajanja, kosovski premijer u ostavci Ramuš Haradinaj kaže da Kosovo ne želi rat, već samo da se zaštiti.\nGodinu dana nakon usvajanja Zakona o ministarstvu odbrane, Zakona o Kosovskim bezbednosnim snagama i Zakona o službi u Kosovskim bezbednosnim snagama, Haradinaj je posetio Ministarstvo odbrane gde mu je ministar Rustem Beriša podneo godišnji izveštaj o radu.\n“Verujem da danas, nakon godinu dana, možemo obećati građanima Kosova, našim partnerima da ćemo se kretati u pravom smeru ka ostvarivanju ciljeva zacrtanih odlukom poslanika od pre godinu dana”, navodi Ramuš Haradinaj.\nPremijer u ostavci dodaje i da je cilj da Kosovo postane članica NATO-a.\n“Rekao sam pre dva dana da živimo na Balkanu, gde se rat nikada ne isključuje, ne zato što želimo rat ili ga ohrabrujemo, pozdravljamo i izazivamo. Želimo da budemo osposobljeni za odbranu i da nikada ne idemo u rat, to je naša želja i naš cilj”, naglasio je Haradinaj.\nPremijer u tehničkoj vladi obišao je i klub oficira, a komandantu Kosovskih bezbednosnih snaga general-potpukovniku Rahmanu Rami uručio je medalju Đurađ Kastriot - Skenderberg.\n"Ovu medalju posvećujem Kosovskim bezbednosnim snagama, jer bez ovih momaka i devojaka ne bismo bili tu gde jesmo, zahvaljujući njihovom zalaganju, disciplini i profesionalizmu. To je i dodatna obaveza, ne samo za mene lično, već i za celokupne bezbednosne snage, da i u budućnosti izvršavamo dužnosti i obaveze na osnovu našeg novog mandata", istakao je Rama.\nZakoni kojima se omogućava transformacija KBS-a vojsku usvojeni su 14. decembra prošle godine, na sednici kojoj nisu prisustvovali poslanici Srpske liste.\nNa zvaničnoj web stranici kosovskog Ministarstva odbrane navodi se, da su opšti zadaci ovih snaga zaštita suvereniteta i teritorijalnog integriteta Kosova, vojna podrška civilnim vlastima, kao i učešće u međunarodnim misijama.\nTagovi: Ramuš HaradinajKBS\nHaradinaj traži od SAD-a da izvrši pritisak na Srbiju da prizna Kosovo\nHaradinaj traži od Kurtija da ne ukida takse do priznanja


Igra "Call of Duty: Black Ops 2" ostvarila profit od 500 miliona dolara - Klix.ba\nU prva 24 sata Igra "Call of Duty: Black Ops 2" ostvarila profit od 500 miliona dolara\nIgra "Call of Duty: Black Ops 2" ostvarila profit od 500 miliona dolara\n20.11.2012. u 15:58\nIgra "Call of Duty: Black Ops 2" je ostvarila najbolji profit na tržištu ove godine kada je u pitanju zabava. Prema izvještajima Activisona, izdavača ove igre, u prva 24 sata prodaje širom svijeta je ostvaren profit veći od 500 miliona dolara.\n"Prema našim podacima, kada je u pitanju zabava, 'Call of Duty' već četvrtu godinu zaredom ima najbolje rezultate prodaje tokom prvog dana. Prodaja ove igre je prevazišla i uspjeh filmova kao što su 'Harry Potter' i 'Star Wars', dva najuspješnija serijala u filmskoj historiji", rekao je Bobby Kotick, izvršni direktor kompanije Activision Blizzard.\nU poređenju sa ovom igrom, Mervelov film "The Avengers" je tokom prve dvije sedmice prikazivanja širom svijeta ostvario profit od 600 miliona dolara.\n"Call of Duty: Black Ops 2", koja se na tržištu pojavila prošlog utorka, na najbolji način demonstrira kako videoigre preuzimaju primat od filmova i muzike kada je u pitanju najprofitabilniji vid zabave.\nprije 9h 50m 56


Šarović je istakao da ne zna otkud novinarima ta informacija, jer, kako je naglasio, pitanje adaptacije Sporazuma o stabilizaciji i pridruživanju (SSP), tek će biti na dnevnom redu pregovora između BiH i Evropske komisije.\n„Do danas smo održali samo tehničke konsultacije, ništa više, tako da se ništa po tom pitanju neće desiti do nove godine. Koji je to rok kada ćemo završiti pregovore, i kako će pregovori završiti, to je već neko drugo pitanje i za to će nam trebati određeno vrijeme, jer BiH tek radi na jasnoj pregovaračkoj poziciji u skladu sa zaključcima Predsjedništva BiH“, rekao je Šarović.\nOn je naglasio da je Izvještaj o spremnosti za podnođenje aplikacije za članstvo u EU, a u skladu sa zaključkom Predsjedništva BiH, skinut s dnevnog reda današnje sjednice,\n„To pitanje je bilo na dnevnom redu, ali smo ga odgodili za iduću sjednicu. Vršimo dodatne konsultacije i vjerovatno ćemo o tome razgovarati na sjednici u utorak“, rekao je Šarović.\nOn je istakao da BiH aplikaciju za članstvo EU može predati već sutra, ali da će to najvjerovatnije da se desi onda kada BiH od EU dobije jasne signale da će aplikacija biti prihvaćena.\nVijeće ministara BiH danas je na sjednici je utvrdilo je Prijedlog zakona o izmjenama i dopunama Zakona o zabrani diskriminacije u BiH i Prijedlog zakona o ombudsmenima za ljudska prava u BiH, a koje je predložilo Ministarstvo za izbjeglice i ljudska prava BiH.\nSemiha Borovac, ministrica za izbjeglice i ljudska prava u Vijeću ministara BiH kazala je juče novinarima da su oba zakona podržana, te da očekuje da će i Parlamentarna skupština BiH učiniti isto.\nNaglašava da je pet direktiva EU sadržano upravo u izmjenama i dopunama ovog zakona, a da se one odnose, prije svega, na uvođenje nove kategorije zabrane diskriminacije i to: po odnovu dobi, po osnovu invaliditeta i po osnovi seksualne orijntacije. Dodaje da je Zakon i značajno, proceduralno unaprijeđen, tako da u svim dijelovima zakona, prije svega uvedeno je načelo hitnosti u svim postupcima u kojima se ispituju tvrdnje o postojanju slučajeva diskriminacije.\nGovoreći o Nacrtu zakona o ombudsmenima, Borovac je istakla je da je ovaj zakon uređen kako bi ombdusmeni stekli pravo na reakreditaciju.\n„U okviru zakona išlo se na unaređenje sposobnosti institucije da preuzme praktično, centralno mjesto i da postane centralno tijelo, kada je u pitanju zaštita ljudskih prava, odnosno borba protiv diskriminacije“, ističe Borovac.\nNavodi da je Zakon, prije svega, poboljšan u dijelu koji se odnosi na podjelu poslova ombdusmena, što do sada nije bio slučaj, tako da će se poslovi dijeliti na zaštitu ljudskih prava, zatim zaštitu od diskriminacije, vladavinu prava i društvene solidarnosti.\n„Mandat ombudsmena ostaje šest godina kao što je to do sada bilo u zakonu, s tim da se ovaj mandat ograničava na smao jedan put i nema mogućnosti obnove mandata kao što je to do sada bilo u postojećem Zakonu. Ovim novim izmjenama bit će omogućena i smjena ombudsmena u slučaju da budu narušeni principi nepristrasnosti, ugleda, etike i u slučaju neobavljanja dužnosti“, rekla je Borovac.\nNa dnevnom redu sjednice Vijeća minsitara BiH bio je i izvještaj o napretku kada je u pitanju primjena Aneksa 7 Djetonskog sporazuma.\nBorovac je istakala da od ukupno2,2 miliona ljudi koj isu napustili svoje domove, 1,2 miliona zatražilo izbjeglički status u 100 zemalja svijeta, dok ih je milion bilo interno raseljeno unutar BiH.\n„U svoje domove vratilo se 1.060.000 ljudi, od čega 610.000 ili 67 odsto interno raseljenih i 450.000, odnosno 43 odsto izbjeglica. Kada je riječ o interno raseljenim osobama, njih je trenutno u BiH gotovo 100.000 – oko 30.000 u FBih i 60.000 u RS“, kazala je Borovac i istakla da je Vijeće ministara ocijenilo da je postignut napredak u ovom segmentu.\nTagovi: izborljudska pravamirko sarovicvaznovijece ministara bih


Priština, Kosovo, 7. aprila 2008. - Ustavna Komisija je podnela predlog Ustava Predsedniku Republike Kosovo\nUstavna Komisija Republike Kosovo je, danas u 13:00 u Nacionalnoj biblioteci, formalno usvojila i potpisala Ustav Republike Kosovo. Komisija je, na ceremoniji potpisivanja, predlog Ustava predstavila Predsedniku Republike Kosovo. Predsednik će isti podneti Skupštini Republike Kosovo. Službeno usvajanje predloženog Ustava od strane Skupštine Republike Kosovo se očekuje ubrzo.\nUstavna Komisija je duže od godinu dana radila na pripremi Ustava Kosova. Komisija je tokom tog procesa razmotrila niz Ustava demokratskih zemalja i razgovarala sa velikim brojem međunarodnih i lokalnih stručnjaka. Ustavna Komisija je takođe organizovala dve faze informativnog procesa, sve to kako bi uključila javnost u proces pripreme nacrta Ustava.\nSvi komentari podneti od strane pojedinaca i zainteresovanih grupa putem javnih debata, elektronske pošte i ostalim kanalima su sakupljeni od strane Sekretarijata Ustavne Komisije i razmotreni od strane radnih grupa iste. Oko 35% podnešenih komentara je u potpunosti inkorporisano u Ustav, koji je i formalno usvojen od strane Ustavne Komisije.\nPredlog Ustava Republike Kosovo kao i sve ostale informacije koje se tiču uključivanja javnosti se mogu naći na internet stranici: www.ustavkosova.info.\nUstavna Komisija želi da izrazi svoju iskrenu zahvalnost svim građanima i profesionalnim organizacijama na njihovim komentarima, primedbama i predlozima koji se odnose na nacrt Ustava Republike Kosovo.\nZa više informacija o Ustavu Republike Kosovo, procesu nacrta istog i javnim događajima, posetite:\nUstavna Komisija Kosova je osnovana od strane Predsednika Kosova, u saglasnosti sa preporukama Specijalnog Izaslanika Ujedinjenih Nacija, Ahtisarija, iznešenim u Izveštaju o budućem statusu Kosova, podnešenog Generalnom Sekretaru Ujedinjenih Nacija. Komisija odražava diverzitet Kosova i odgovorna je za pripremu nacrta Ustava koji predstavlja interese svih građana Kosova.\nVlada Kosova, nova zgrada, 8. sprat, kancelarija br. 803


Počelo testiranje statusa kičme kod dece u Sremskoj Mitrovici – Ozon Media\nPočelo testiranje statusa kičme kod dece u Sremskoj Mitrovici\nSremska Mitrovica – IPA program Prekogranične saradnje Srbije i Bosne i Hercegovine pod nazivom ” Unapredjenje procene posturalnog statusa i statusa kičme- SpineLab” realizuje se na teritoriji Grada Sremska Mitrovica u OŠ ” Jovan Popović ” i PU ” Pčelica”.\nTestiranje u Sremskoj Mitrovici obuhvata preko 200 dece predškolslog i školskog uzrasta do 12 godina.\nCilj ovog projekta je rana detekcija eventualnih deformiteta. Kod skoro 70% dece postoji neki oblik deformiteta.\nTokom prošle decenije, zbog naglog i brzog razvoja interneta koji je kreirao novi, moderan životni stil, pored pozitivnih uticaja doprineo je negativnim posledicama (nedostatak kretanja, brza hrana, nedostatak fizičke aktivnosti, stres, gojaznost). Alarmantna je činjenica da su svi ti negatavini uticaji primećeni kod pripadnika mlađe populacije. Skup svih navedenih problema još više doprinosi stvaranju preduslova za nastanak poremećaja posturalnog statusa i statusa kičme. Cilj akcije je stvoriti efikasan samoodrživi sistem u okviru kog će se, uz pomoć naprednih metoda, rano otkriti a potom programiranim vežbanjem korigovati problemi vezani za posturalni status. Prvi specifični cilj je unapređenje procene posturalnog statusa i statusa kičme, adekvatne identifikacije problema senzomotornog aparata. Drugi specifični cilj je podizanje svesti kod ciljnih grupa o značaju pravovremene detekcije i prevencije problema senzomotornog aparata kod dece.\nMedijska prezentacija projekta realizovana je 19. i 20. Februara 2014. godine, istovremeno sa početkom planiranih edukacija roditelja u predviđenim obrazovnim ustanovama u Sremskoj Mitrovici,Rumi, Inđiji i Staroj Pazovi. U Sremskoj Mitrovici održana je tribina za roditelje 20. februara u objektu „Zvezdica” u Kamenjaru.\nNova cena gasa\nRegionalni centar za održivi razvoj Srema biće realizovan u tri faze – Početak radova zavisi od odobrenja novca\n04.02.2020. Ozon Komentari su isključeni na Regionalni centar za održivi razvoj Srema biće realizovan u tri faze – Početak radova zavisi od odobrenja novca\nLažni kondomi u Beogradu, Novom Pazaru i Raškoj\n08.06.2015. Ozon Komentari su isključeni na Lažni kondomi u Beogradu, Novom Pazaru i Raškoj\nZnatno manji broj kovid pozitivnih pacijenata u mitrovačkoj bolnici\n28.09.2020. Ozon Komentari su isključeni na Znatno manji broj kovid pozitivnih pacijenata u mitrovačkoj bolnici


Terzić: Titula prioritet jer "nosi sve" - ATA Stars\nTerzić: Titula prioritet jer „nosi sve“\nHome/cVesti - sportovi/Fudbal/Terzić: Titula prioritet jer „nosi sve“\nMoramo da ostanemo fokusirani na osvajanje šampionske titule, ona ove godine znači mnogo više nego ranije. Ne samo što bi se prvi put desilo da Crvena zvezda osvoji četiri titule u nizu, već i jer ove sezone, prvak Superlige „nosi sve“, a vicešampionu ne ostaje ništa“, poručio je danas generalni direktor crveno-belih Zvezdan Terzić.\n„Reorganizovan je format takmičenja, a drugoplasirani iz našeg šampionata ide u grupnu fazu Konferens lige koja ne može da se meri sa Ligom Evrope. Tako da moramo da ostanemo fokusirani na osvajanje titule“, rekao je Terzić na početku priprema za prolećni deo sezone, objavljeno je na sajtu kluba.\nČeka nas i spektakularni dvomeč sa Milanom, vraćeni smo na mapu Evrope i učinićemo sve da iz dvomeča izađemo uspešniji od italijanske ekipe, jer je to naša obaveza prema grbu, istoriji i navijačima, dodaje Terzić.\nPovezana vest: Hamburg želi kapitena pionirske reprezentacije Srbije\n„Svesni smo šta nas čeka, jer Milan igra izvanredno i sa razlogom je prvi u Italiji. U poslednjih 15 godina nisu imali bolji tim, ali se nadam da ćemo imati mogućnost da igramo pred publikom, makar pred 30 posto kapaciteta stadiona. Pandemija polako jenjava i nadam se da ćemo imati podršku od makar 15.000 navijača na tom meču u Beogradu“.\n„Te tri stvari su postavljene kao nešto čemu težimo, a uz to ćemo se pripremati i za formiranje tima za kvalifikacije za Ligu šampiona na leto. Iz godine u godinu nam je sve lakše da se plasiramo u najelitnije evropsko takmičenje, jer smo tokom prethodnih sezona uspeli da skupimo mnogo bodova, ostvarili dobar koeficijent i zaista smo porasli kao klub“.\nPovezana vest: PSŽ zbog nasilja udaljava svoje navijače sa gostovanja\n„Sada smo nosioci u prva tri kola i to smatram najvećim uspehom za sedam godina koliko sam u klubu, jer je Crvena zvezda porasla i kao „kompanija“, gde smo tržišno sposobni da ostvarujemo prihode kroz UEFA bonuse. Imaćemo i na leto realnu šansu da se plasiramo u Ligu šampiona i Ligu Evrope. Prvi put smo povlašćeni u tri runde, a u četvrtoj treba da budemo junaci i pobedimo boljeg od sebe“.\nTerzić je istakao da će klub „zatvoriti“ finansijsku situaciju do juna.\nPovezana vest: Snajder: Samo Bog odlučuje o mojoj budućnosti\nTakođe, najavio je razgovore sa Nemanjom Milunovićem oko produžetka ugovora, ponovio i da će se uskoro sve znati oko povratka Duška Tošića.\n„Razgovarao sam sa Mrkelom i Stankovićem kako bi napravili dogovor po pitanju ekipe i zauzeli jasan stav što se tiče odlazaka. Može se desiti da odu i Ben i Degenek, može se desiti i da obojica ostanu. Imamo mnogo ponuda i za mlade igrače, pre svih za Nikolića, Petrovića i Gavrića, ali ih, za sada, nismo razmatrali“, zaključio je Terzić.\nBy ATA Stars Redakcija|2021-01-10T16:28:17+01:00januar 10th, 2021|Fudbal|0 Comments


NA SJEVERU ITALIJE JAKO NEVRIJEME, EVAKUISANO 120 OSOBA | Hayat.ba\nHitno je evakuisnao 120 osoba koje su bile u ljetnjem kampu blizu vještačke brane Panjona, u okolini grada Leko (Lečo), zbog prijetnje da od izlivanja vode iz akomulacionog jezera, čiji je nivo dostigao maksimum.\nI u Milanu, administrativnom centru pokrajine Lombardija, civilna zaštita i vatrogasci su cijelu noć intervenisali na pozive građana.\nMale rijeke i potoci su nabujali, za sada su potopljeni neki objekti u industrijskoj zoni grada.\nNa sjeveru u Bolcanu odron zemlje blokirao je saobraćaj na regionalnom putu, a zbog nevremena obustavljen je železnički saobraćaj iz Brenera.\nVlasti upozoravaju građane da budu oprezni i da prate situacije i savjete civlne zaštite.


U dve petine IT kompanija aktuelna kriza dovodi kratkoročno održivost njihovog biznisa u rizik, ali 44 odsto privrednih subjekata IT industrije smatra da COVID-19 nije opasnost za njihov posao.\nU svakoj četvrtoj kompaniji posao mogu da dobiju samo oni koji konkurišu na takozvane kritične pozicije u firmi, dok 22 procenata njih otvara nova radna mesta kao i do sada.\nInteresantno je, navodi se, da četiri odsto anketiranih IT poslodavaca zapošljava više nego ranije.\n"Svakako jedna od najperspektivnijih grana privrede u Srbiji, IT industrija, pokazala je izuzetnu vitalnost i održivost tokom pandemije Koronavirusa. To nedvosmisleno dokazuje podatak da čak 71 odsto od anketirane 73 IT kompanije na domaćem tržištu\nneće pauzirati razvoj svojih novih proizvoda i usluga tokom ove krize. I, ne samo to, 90 odsto IT firmi nije otpustilo nijednog radnika za sada", navodi se u istraživanju "Uticaj pandemije virusa COVID 19 na tržište rada u Srbiji".\nKako su se izjasnili poslodavci iz IT sektora, gotovo polovina, reklo je da će im razmimoilaženja u odnosu na planirane finansije za 2020. godinu biti "umereno manja" u odnosu na projekcije, a u 16 procenata IT firmi će "dostići plan".\n"Nije posebna novost da su IT kompanije u velikoj meri fleksibilne i brzo se prilagođavaju novonastalim situacijama. Ta njihova prednost u odnosu na druge grane privrede uočava se jasno i iz ovog istraživanja, jer su u 56 procenata firmi već uradili nove projekcije biznisa zbog pandemije", kaže se u istraživanju.\nKako se navodi, u najvećem broju slučajeva, IT-jevci neće rezati troškove ili još nisu, ali će početi.\nTamo gde će se ipak posegnuti za uštedom mahom se radi o internim ili o troškovima marketinga.\nOko 57 odsto kompanija neće otpuštati radnike, a više od četvrtine njih smatra da je malo verovatno da se tako nešto dogodi.\nI tu se, kako se navodi, može podvući jasna razlika između IT sektora i nekih drugih delatnosti.\nKako se navodi u ovom istraživanju, u 80 odsto firmi IT sektora nisu smanjivane plate zaposlenima, dok je petina IT kompanija to već učinilo.